Trede levr - XXV - Wikimammenn\nTrede levr - XXV\n◄ Arabad eo d’e-omp klask gouzout buez ar re all Trede levr - XXV War ar gwir frankiz a galoun.Evit he c’haout, ez eo gwelloc’h pidi Doue eget lenn al levriou santel ►\nWar ar pez a zigas ar gwir beoc’h enn hor c’haloun hag a ra e gwirionez d’ar mad kreski enn hon ene.\n1. — Jezuz-Krist. — Va mab, setu am euz lavaret Lezel a rann ar peoc’h gan-e-hoc’h ; ar peoc’h a roann d’e-hoc’h N’her roann ket d’e-hoc’h e-c’hiz ma ro ar bed anezhan. Ann holl a c’hoanta kaout ar peoc’h ; ann holl avad n’en em lekeont ket e poan euz ar pez a zigas ar gwir beoc’h.\nVa feoc’h-me a zo gant ar re a zo mad hag izel ho c’haloun. Ar peoc’h ho pezo mar gouzanvit kalz a boaniou hep klemm. Mar selaouit ac’hanoun ha mar talc’hit mad d’am chomziou, e vezo braz ar peoc’h a hellot da gaout.\n2. — Ann ene mad. — Na petra rinn-me ’ta, va Doue ?\n3. — Jezuz-Krist. — Evesait e pep tra oc’h at pez a rit hag a livirit, n’ho pezet ken c’hoant nemet da blijout d’in-me va-unan, evit na c’hoantaot ha na glaskot netra e-bed enn tu all d’in-me.\nDiwallit da varn e nep kiz komziou pe oberiou ar re all ; diwallit ive d’en em luzia gant traou n’hoc’h euz ket karg anezho ; neuze ho pezo nebeut a enkrez pe dihana dibaot a weach anezho. Beva atao hep kaout nec’h e-bed, beva hep gouzanv na poan gorf oa poan spered, ne d-eo ket houn-nez stad ann den war ann douar ; bez’ ez eo stad ar re ho deuz ar peoc’h a bado da viken.\nNa gredit ket eta ho pe kavet ar gwir beoc’h, evid-hoc’h da veza hep poan e-bed ; na gredit ket ivez e ve pep tra evit ar gwella, ma n’hoc’h euz den a-enep d’e-hoc’h ; na gredit ket ken-nebeut e vec’h er stad santela dre ma teu pep tra d’e-hoc’h hervez ho c’hoant. Na gredit ket e talfac’h netra vad e-bed nag e vec’h karet gant Doue dreist ar re all, o veza ma’z eo braz ho karantez hag ho feiz, o veza ma’z eo braz peoc’h hoc’h ene ; rak ne d-eo ket dioc’h traou er c’hiz-ze e vez anavezet ann hini en deuz eur gwir garantez evit ar mad hag evit ar furnez ; ne d-eo ket dioc’h traou er c’hiz-ze e vez anavezet ann den a ia war gresk er mad hag ann hini en deuz tizet ar stad huela.\n4. — Ann ene mad. — Dioc’h petra eta, Aotrou Doue ?\n5. — Jezuz-Krist. — Bez’ ec’h anavezer anezhan, dre m’en em ro euz a greiz he galoun d’ar pez a fell da Zoue, dre ma choum hep klask he vad he-unan enn traou bihan kouls hag er re vraz, ena traou a dremen kouls hag er re ne dremenint ket. Er c’hiz-ze ec’h hellot poueza pep tra kement ha kement, hag e trugarekaot ac’hanoun hevel-hevel, kouls evit ann drouk, kouls evit ar mad.\nPa vez Ilamet pep frealz digan-e-hoc’h, mar d-oc’h kre ha kalounek a-walc’h evit kenderc’hel enn ho fisians hag evit en em lakaat e doare vad da c’houzanv traou brasoc’h c’hoaz ; ma n’en em zidamallit ket hoc’h-unan dre’n abek, eme c’houi, ne dlefac’h ket gouzanv kemend all a boaniou ; mar meulit ac’hanoun e pep tra dre’n abek ma’z ounn mad ha santel, neuze e gwirionez e kerzot enn hent eeun a gas d’ar peoc’h ; neuze hep mar e-bed, e-kreiz dudiou ann ene, neuze e welot ac’hanoun o tont adarre daved-hoc’h.\nMar teuit d’en em zisprizout a-grenn hoc’h-unan, gwezit ervad ho pezo neuze eur peoc’h ker braz ha ma oufe kaout ann den war ann douar.\nNe oufed ket lavaret re aliez anti dra-man : ann hini a fell d’ezhan beza braz, sioul hag e peoc’h, a dle en em zilezel hag en em zisprizout he-unan hag en em izelaat dirak Doue. Bez’ e tle c’hoantaat ma vezo great e pep tra ar pez a fell da Zoue, hep sellet ouz he vad he-unan hag oc’h en em rei holl da gemend a gar Doue gourc’hemenn d’ezhan. Red eo oc’h-penn-ze e ve he galoun distag dioc’h ar pez a ro ann Aotrou Doue d’ezhan, evit ma vezo a-unan gant Doue evit ar gwella. Ar garantez birvidik, ar frealzidigez, ann dudiou braz-meurbed euz ann ene a zo roet d’e-omp ha lamet digan-e-omp hep na ouzomp perak ; tremen a reont, ha kement tra a dremen a zigas enkrez pa vezomp stag out-ho.\nKaromp eta Doue, Doue hep-ken, ne c’hoantaomp nemet-han. Karomp Doue evit-han he-unan, kouls enn anken hag el levenez, kouls enn doan hag enn dizoan. Ia, Aotrou Doue, me ho karo, me ho meulo e peb amzer ; c’houi hoc’h-unan a zo hor peoc’h, hag er peoc’h-ze e kouskinn hag ec’h ehaninn.\nAdtapet diwar « https://br.wikisource.org/w/index.php?title=Trede_levr_-_XXV&oldid=89278 »\nKemmoù diwezhañ degaset d'ar bajenn-mañ d'an 8 Gou 2016, da 13:07.


Pajenn:Morvan - Buez ar Zent, 1894.djvu/368 - Wikimammenn\nPajenn:Morvan - Buez ar Zent, 1894.djvu/368\nc’hellit ket, evel ar Zent, diskouez karantez d’ar re o deuz great drouk pe boan d’ehoc’h, arabad e d’ehoc’h ken nebeut diskouez kasouni ; rak ma tiskouezit kasouni, e roit da anaout ne fell ket d’ehoc’h pardouni, ha ma ne bardounit ket d’ho nesa pa en deuz hoc’h offanset, ne viot ket hoc’h-unan pardounet gant Doue.\nann trede var ’nn ugent a viz mae\nSANT DONASIAN HA SANT ROGASIAN, MERZERIEN\nDonasian ha Rogasian a ioa daou zen iaouank a lignez huel, o chom enn Naoned enn amzer ann impalaer Dioklesian. Breudeur oant, hag ho daou o devoa troet kein d’ann doueou faoz evit heul ar relijion gristen ; mes Rogasian n’oa ket badezet c’hoaz, ha Donasian, er c’hountrol, en doa dija resevet ar vadiziant.\nAnn impalaer Dioklesian o veza roet urs da lakaat ar gristenien d’ar maro, gouarner Frans a deuaz euz he berz d’ann Naoned da ober eunn enklask euz ann dud fidel. Donasian a oue diskuillet raktal d’ar gouarner-ze, ha galvet da vont d’he gaout. « — Donasian, eme ar gouarner, var a glevann, c’houi ne fell ket d’ehoc’h adori hon doueou, ha kement-se zoken n’e ket aoualc’h d’ehoc’h. Lavaret a rit a bep seurt traou anezho, ha ne ehanit da alia ar re all d’ho disprijout enn eur embann e peb leac’h ne c’heller beza salvet nemed o kredi enn eunn den hag a zo maro var ar groaz. »\n« — Guir a livirit, eme Zonasian ; karout a rafenn guelet ar Zalver-ze servichet gant ann holl: rak n’euz nemethan hag a virit beza adoret gant ann dud. »\n« — Peoc’h var gement-se, eme ar gouarner, pe heb dale me lakaio fin d’ho puez. »\n« — N’em euz ket aoun rak ar maro, eme Zonasian ; ar maro ne d-eo spountuz nemed evit ar re a jom evel dhoc’h-hu aheurtet enn ho fals kredennou. »\nO klevet eunn hevelep respount, ar gouarner a re chadenna ar c’hristen kalounek hag he deuler er prizoun.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/368&oldid=137568 »


C'hoari trede sell\nSUA 30 a viz Gwengolo 2014\n3 a viz Here 2014\nMonolith Productions Stadoù-Unanet Amerika\nLechienn ofisiel Middle-earth: Shadow of Mordor\nMiddle-earth: Shadow of Mordor a zo ur c'hoari gwezh-avantur en ur bed digor e-bed ijinet Tolkien. Savet eo bet ar c'hoari gant Monolith Productions hag embannet gant Warner Bros. Interactive Entertainment. Kemennet dindan un doare ofisiel e miz Du 2013, embannet e oa bet war Microsoft Windows, PlayStation 4, hag Xbox One e miz Gwengolo 2014 hag adembannet war PlayStation 3 hag Xbox 360 e miz Du 2014.\nTalion, ur c'habiten, a zo staliet en ur gwarnizon en dor zu ar Mordor. Taget eo ar gwarnizon gant orked Sauron en o penn tri kabiten Númenórean du: Morzhol Sauron (John DiMaggio), Tour Sauron (J. B. Blanc), hag ar benn gapiten, Dorn du Sauron (Nolan North). Talion, gant e gwreg Loreth (Laura Bailey), hag e vab Dirhael a zo seizet hag aberzhet en ul lid gant an dorn du a-benn advevañ an Aotrou Elf Celebrimbor.\nAl lid a zo un dro-vat, Celebrimbor (hag a zo divemor goude bezañ bet ur spes e-pad kantvedoù) a zo deuet en-dro met e korf Talion, setu penaos ne varv ket an haroz gant e familh. Talion ha Celebrimbor a grog neuze gant hent ar veñjañs evit lazhadegañ muntrerien ar familh.\nUn eil lodenn a vo d'ar c'hoari anvet Middle-earth: Shadow of War, da vezañ embannet d'an 22 a viz Eost 2017.\nAdtapet diwar « https://br.wikipedia.org/w/index.php?title=Middle-earth:_Shadow_of_Mordor&oldid=1851920 »


Emgann Belchite (1937) - Wikipedia\nEmgann Belchite (1937)\nEmgann Belchite (Batalla de Belchite e spagnoleg) a vez graet eus un emgann etre ar 24 a viz Eost hag ar 7 a viz Gwengolo 1937, e kêr Belchite ha tro-dro en Aragon e-pad Brezel-diabarzh Spagn.\n2 An argad republikan\n3 Enep-argad broadelour\n5 Ar monumant\nGoude c'hwitadennoù gwadus lies gant ar Republikaned da adkemer Brunete, pennoù al lu o doa bet ar soñj da reiñ lañs d'un hollad tagadennoù nevez evit talañ ouzh ar vroadelourien e norzh Spagn. Ur c'hampagn brezel nevez a voe savet ha diazezet en Aragon.\nAl pie del cañon, taolenn gant Augusto Ferrer-Dalmau.\nUr pal kuzh a oa a-dreñv an hini milourel hag a oa unan politikel. Ar gouarnamant a oa savet ar soñj ennañ da dalañ ouzh nerzh an anarkourien eus ar POUM (Partido Obrero de Unificación Marxista) er rannvro. Evit en ober e oa rakwelet degas nerzhioù lu komunour eno ha kendeuziñ an teir divizion anarkour gant ul Lu nevez eus ar Reter renet gant ar jeneral Sebastián Pozas. Ur pal all a oa : adkemer an hent war-zu Zaragoza, kêr-benn an Aragon, a oa lec'hiet un nebeut kilometroù a-dreñv an talbenn enebour. Aloubiñ ar gêr-benn a oa muioc'h evit ur simbol rak bez e oa ivez lec'h kreiz an eskemmoù evit talbenn Aragon.\nE-pad kentañ bloavezh ar brezel el lodenn-se eus Aragon e oa bet lakaet da dalvezout evel strategiezh ar fed da vezañ mestr war ar c'hêrioù bras ha n'eo ket war ar maezioù goullo. Ar vroadelourien n'o devoa nemet teir divizion, ar re 51, 52 ha 105. Ouzhpenn bezañ nebeut e oa ledet ar soudarded war un talbenn tri c'hant kilometrad hirder. An darn anezho a oa kazarnet er c'hêrioù.\nAr jeneral Pozas hag ar penn-uhel Antonio Cordon o devoa Bujaraloz evel lec'h urzhiañ. Ar plan diazez a oa da dreuziñ an talbenn broadelour dre seizh lec'h disheñvel e-kreizh anezhañ war ul lienn kant kilometr. al lec'h a oa etre Zuera ha Belchite. Rannet o devoa o nerzhioù e meur a damm evit badaouiñ ar vroadelourien e-pad o enep-argad. Ouzhpenn-se e oa bet dalc'het e kont nerzh ar vombezadegoù enebour o devoa friket anezho e Brunete, amañ e vefe palioù bihanoc'h ha diaesoc'h da vezañ tizhet evit unan nemetken.\nAn argad republikan[kemmañ | kemmañ ar vammenn]\nKartenn pazh-ha-pazh an emgann.\nLu republikan ar Reter, harpet gant an XIvet ha XVvet Brigadennoù etrevroadel, o devoa kroget an argad gant 80 000 soudard. Ouzhpenn-se e oant harpet gant teir skouadrenn kirri-nij Polikarpov I-16 (moscas), Polikarpov I-15 (chatos), en holl 19 karr-nij brezel. 105 tank a oa ganto ivez, reoù T-26. Tri hent pennañ a voe choazet ha pemp bihanoc'h a-hed kant kilometrad talbenn.\nTank rusian T-26 republikan e-pad an emgann.\nWar an daou hent pennañ en norzh ha kreiz, ar Republikaned ne oant deuet a-benn da bakañ nemet douaroù goullo. War al lodenn su eus an talbenn, al lu republikan a oa deuet a-benn da aloubiñ kêriadenn Mediana diouzthu ha Quinto a voe aloubet e-pad pevare devezh an argadenn.\nEkêriadenn Codo e oa bet teir gompagnunezh Requeté (karlisted) a oa deuet a-benn da dalañ daou vatailhon republikan. An enebadur kreñvañ a voe e Belchite, 7000 broadelour a zeuas a-benn da zerc'hel kêr betek ar 7 a viz Gwengolo pa gouezhas al lec'h d'ar republikaned. An amzer gounezet a voe implijet gant ar vroadelourien evit degas soudarded nevez ha rishañ spioù an argadenn-veur republikan war-zu Zaragoza.\nEnep-argad broadelour[kemmañ | kemmañ ar vammenn]\nPemp divizion, div anezho tennet eus talbenn Madrid, kanolierezh, 65 karr-nij brezel (Fiat CR.32, Heinkel He 46, Savoia Sm-49 ha Messerschmitt Bf-109 a oa bet bodet gant ar vroadelourien. an enep-argad a voe kroget d'an 30 a viz Eost hag echuet d'ar 6 a viz Gwengolo. Ne voe ket un trec'h meur, an darvoud pouezusañ a oa bet pa voe distrujet pemp karr-nij Polikarpov I-15 gante. Ne oant ket deuet a-benn da doullañ talbenn ar republikaned.\nDismantroù Belchite e 2006. Chomet int evel ma oant goude an emgann dre urzh Franco.\nAr Republikaned a oa deuet a-benn da gaout nebeut trec'hioù e-penn kentañ an argad betek pellaat an talbenn eus 10 kilometrad en tiriad broadelour dreist-holl douaroù goullo. En desped da-se palioù pennañ an argadenn a oa bet c'hwitet a-bell. Ar pal politikel a oa bet tizhet memestra o lakaat da sentiñ an anarkourien d'ar gomunisted a oa bet o kemer ar galloud en talbenn-se. Kolloù ramzel a oa bet gant ar Republikaned, memes ma n'eus ket sifr ofisiel. Gouzout a ouier da skouer e oa bet kollet 400 den war un hollad a 500 gant ar vrigadenn etrevroadel Abraham Lincoln Brigade.\nAr vroadelourien n'o doa ket kilet deiziad o argadenn-veur e norzh ar vro, evel ma oa bet graet ganto a-raok emgann Brunete. Deuet e oant a-benn da zerc'hel kêr Zaragoza.\nAr monumant[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Emgann_Belchite_(1937)&oldid=1785820 »\nKemmoù diwezhañ degaset d'ar bajenn-mañ d'an 27 C'hwe 2018, da 21:29.


Bugaleach Bilzig. E c’hinivelez - Wikimammenn\nBugaleach Bilzig. E c’hinivelez\nAd. Le Goaziou, leorier, 1925 (p. 11-14)\n◄ Tro bourk Lokirek Bugaleach Bilzig. E c’hinivelez Bilzig en ti e vamm-goz Marc’harid ►\nEvel-se ’ta, en ti Bilzig oc’h. E-barz ar gwele-man e c’hanas, war an oaled-man eun amiegez hen mailhuras, hag eun amezegez a roas d’ean da zena,\nE dad ? N’eus ket bet anaveet anean : beuet e oa bet, a-rôk ginivelez ar pôtr. Ar goaperien, an teodou fall a lavare « en stank ar vilin-avel » ; en gwirione, o tont d’ar gêr eus a Vro-Zaoz, evit dimeï da Janedig.\nE vamm ? Ar paour kêz plac’h, mervel a eure, en eur wilioudi. En de-se, trubuilh ha glac’har en tiig : eur plac’h, ar vamm, war ar varv-skaon ; eur bugelig en e gavell, emzivad an de kenta eus e vuhe.\nHini pe hini eus an amezeien a deue, eur wech an amzer, da deuler dour binniget war ar vamm, da lavaret eur bedennig eviti. Pebez kalonad !\nEur plac’h a drebase dre an ti : an amiegez. Unan all kosoc’h, azeet en penn ar c’havell, sioul, sioul a ouele, eur chapeled en he dorn, soublet he fenn ganti.\n— Digasit ar pôtr d’ar vadeziant d’an abardaez, evelato, ar vamm en korn ar vered. Marc’harid, c’houi a dle gouzout petra da ober diouz ar paotrig ; hervez m’am eus bet klevet, mab ho mab ez eo.\nAdtapet diwar « https://br.wikisource.org/w/index.php?title=Bugaleach_Bilzig._E_c’hinivelez&oldid=160284 »


Kaoc’h ki du! – Stefan Carpentier\nKaoc’h ki du!\nAbaoe, eee n’on ket evit lâret pegeit zo e klaskan skrivañ. Dalc’hmat ur soñj war ma spered, dalc’hmat o turiañ anezhañ evel un hoc’h-gouez gant an douar, heñvel ouzh ar poder dirak e dolzennad pri o reiñ tro dezhi, e zaouarn o flourañ an danvez hep bezañ gouest da reiñ stumm pe stumm dezhi.\nKaer am eus klask penn da’m neudenn, chom a ran sac’het.\nSkeudennoù o redek war skramm ma ijin. Un hunvre o tibunañ prim em spered ha me evel morgousket.\nPetra zo pennabeg d’an dra-se? Ma oufen ‘vat! e rofen tibradfen ar pezh a stank ma hent hag e redfen a-walc’h betek al lenn m’emañ died an doueoù, chouchenn ar varzhed, daeroù ar gwerc’hezed a vez mezevellet gante kement konter a zo.\nAuteur StefanPublié le 15 décembre 2011 Catégories Brezhoneg, DiRuMmRolLeT, Non classé\nPrécédent Article précédent : Lenn hag adlenn a-raok skrivañ?\nSuivant Article suivant : Per Denez, me hag an internet


Tiegezh Wittelsbach - Wikipedia\nTiegezh Wittelsbach zo un tiegezh roueel eus Alamagn, unan eus ar re goshañ ha galloudusañ en Impalaeriezh santel roman german. Anezhañ e teuas meur a impalaer santel, ha meur a roue eus Pfalz ha Bavaria.\nRouantelezh Bavaria[kemmañ | kemmañ ar vammenn]\nDindan ar roue Masimilian hag e vugale e teuas Bavaria da vezañ an trede galloudusañ stad alaman, war-lerc'h Prusia hag Aostria. E 1871, pa voe savet impalaeriezh Alamagn e oa an eil bouezusañ rouantelezh war-lerc'h Prusia.\nEnepnazi e oa an tiegezh ha bec'h o doe gant galloud Hitler.\nAdtapet diwar « https://br.wikipedia.org/w/index.php?title=Tiegezh_Wittelsbach&oldid=1890669 »\nKemmoù diwezhañ degaset d'ar bajenn-mañ d'an 29 Kzu 2020, da 11:38.


25 bloaz eo Fatma. Setu 17 vloaz 'zo emañ o vevañ er Frañs. Ar gumuniezh turk el lec'h m’emañ o chom e Gwened a zo kreñv ha kengret. Fatma a fell dezhi bezañ emren met klasket e vez herzel outi gant ar re all. Penaos kaout ur (...)


Pajenn:Morvan - Kenteliou hag istoriou a skuer vad evit ar Vretoned, 1889.djvu/260 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/260\nPa oue en em skignet ar brud euz ar varnedigez-ze var ar meaz, e voue guelet o tont etrezeg kear beteg ugent mil gristen d’en em ginnigen da vont d’ar verzerinti gantho. Kementse a scoas kement calonou an oll, ma veljot tud euz a lez ar Roue, o doa nac’het ar feiz evit plijout d’ar prins, oc’h ober pinijen dirag an oll, hag o c’houlen beza ive merzeriet. Hag evel ne roet ket dezho ho goulen ez ejont anezho ho unan en harlu gant oll dud ho zi.\nD’ar seiz a viz Here, dioc’h ar mintin e teujot da lenn da gonfessoret Jesus-Christ ar zetans ho c’hondaone da veza dêvet. Braz e voue ho levenez. Eun dra gouscoude a vanke dezho, caout ar c’hras da gommunia ; hag ar c’hras-ze o devoue ive. Pa voue deut an heur dezho da vont da dachen ar verzerinti, e voue guelet eun dra ha n’oa ket bet guelet marteze abaoue ar penn kenta euz an ilis ; eur guir driomph a voue great d’an eis merzer-ma.\nAn ugent mil gristen deut divar ar meaz a deuaz e kear gant eun urz ar c’haera, eur c’harlantez var benn pephini anezho hag ho chapeled en ho dorn. Christenien kear a voa ive var dro uguent mil all anezho, pep a c’harlantez gantho ive var ho fenn ha pep a bilet coar en ho dorn, ha pa ziblasaz an eis merzer, en em lakejont oll a reng a bep-tu dezho evit ho heuilla. Ar verzerien a ioa er c’hreiz. N’oant ket liamet, mes ar vourrevien hag eun nebeut soudardet a iea var ho lerc’h. Eur vandennig dister e voant e kichen daou-ugent mil gristen ma vije falvezet d’ar re-ma tenna ar verzerien euz a dre ho daouarn. Hogen ne ket ar c’hoant-ze eo o devoa ; mar o devoa eur glac’har bennag, oa defaut beza merzeriet eveldo. Ar re a ioa da dosta d’ar verzerien, a gomze outho, ha ne voa ken hano gantho nemet\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/260&oldid=162309 »\nKemmoù diwezhañ degaset d'ar bajenn-mañ d'an 15 Mae 2020, da 18:37.


l'Ouest en mémoire - Digoradur ar bezhina e Plougerne [Ouverture de la campagne goëmonnière à Plouguerneau]\nMédiathèque Fiche média Digoradur ar bezhina e Plougerne [Ouverture de la campagne goëmonnière à Plouguerneau]\nDigoret eo ar bezhina e Plougerne. Martoloded a zispleg penaos eo cheñchet o doareoù labourat a-drugarez da oustilhoù nevez. [Reportage sur l'ouverture de la campagne goëmonnière : techniques, difficultés, usages. Les goëmonniers ont délaissé la "guillotine" pour utiliser une machine plus pratique et beaucoup moins dangereuse, le "scoubidou".]\nBez'e aer da vezhina e-pad c'hwec'h miz adalek penn kentañ miz mae betek kreiz miz here. E bloavezhioù 1960 ez eus bet cheñchamantchoù bras gant micher ar vezhinerien. Ar vag dre lien zo bet ramplaset gant ar vag dre voteur, kemeret eo bet plas al loan hag ar c'harr gant an trakteur hag ar remork da gentañ ha gant ar gamion da c'houde. Gwezhall e veze troc'het ar bezhin gant ar falz hag ar c'hilhotin, bremañ e raer gant ar skoubidou. Frapet e penn ur c'horn-kargañ ez a ar skoubidou da sachañ ouzh ar bezhin e strad ar mor. Treiñ a ra ouzh e dro en ur sachañ er memes poent ouzh ar bezhin. Da c'houde e tiskarg ar bezhin dastumet e kal ar vag. Lec'h ma evedo meur a zen o poaniañ gant o divrec'h hag o divskoaz, n'eus nemet bremañ ur bezhiner ken war vourzh kabin ar vag e penn ar jeu.\nEvit mont pelloc'h gant tem ar bezhinf:\nF.Elegoet 1982, Bezhinerien en enezeier, 1982\nM.Madeg 1993, Bezin e Bro-Leon, 1993.\nLa récolte du goémon s'effectue pendant six mois depuis le début de mai jusque la mi-octobre. Dans les années 1960 de grands changements sont apparus dans la profession des goémoniers. Le bateau à moteur a succédé au voilier, le cheval de trait et la charrette ont d'abord été remplacés par le tracteur et la remorque, puis par le camion. Autrefois, le goémon était tranché à l'aide d'une faucille ou d'une guillotine (long manche muni d'une faucille à son extrémité) ; à présent on utilise un scoubidou. Fixé à l'extrémité d'un bras mécanique, le scoubidou arrache le goémon au fond de la mer. Il tourne sur lui-même et tire sur le goémon simultanément. Là où autrefois, plusieurs hommes travaillaient péniblement à la force de leurs bras et de leurs épaules, un seul goémonier peut aujourd'hui diriger les opérations depuis la cabine du navire.\nAl labour a oa tenn, al labour a oa tenn. Amzer ebet james da repos, marteze hon deze un eur, div eur repos p'an deiz. Nemet d'ar sul ? D'ar sul e labourez 'mestra bemdeiz, kement a labour d'ar sul nemet ne vezomp ket en aod. Bezhin da dispakañ, bezhin da ledañ, bezhin da verniañ, da lakaat en ur bern bras. Benn fin tout al labour-se, e oa dija tost an noz. Just ur banne, marteze amzer da evañ ur banne kafe. Merc'hed a veze da heul, memes familhoù a-bezh tachadoù. Ya, dont a rankont da sikour, kwa, kar lod dac'halene n'o doa ket nemet un tamm buoc'h kwa amañ. Setu 'pad ar goañv, neuze kwa, e rankont bevañ gant ar pezh a vez gounezet en hañv. Al loan a veze kaset eno hag e veze diskarget, kwa, ar vag gant al loan. Med lod a oa gant chaoserioù, ar bras deus an dud a oa gant chaoserioù c'hoazh d'ar poent-se, surtout er penn kentañ, pa edon-me o vezhina eno, ne oa ken nemet chaoserioù.\nMa labouroc'h ket, 'po ket. Aze 'mañ ar sezon. N'eo ket un avañs mont di ma labouroc'h ket. Ni a rank kaout ur gwenneg bennak evit bevañ 'pad ar goañv. Ar feurm n'omp ket gouest da vevañ ganti hep m'hon nije ur gwenneg bennak deus an nevezioù. Brav, o deus skoubidou. Memes... Ni, ar c'habin a-dreñv, memes 'neus ur c'habin ive, 'hend-all pa vez un tamm bezhin o sevel war laez ganto, an dra-se a gustum distreiñ anezhañ en dro. Setu an hini a zo a dreñv a vez glebiet tout gant ar mor o tont deus ar c'hrog.\nEn hon amzer, an dra-se zo un tamm disheñvel, kwa, med gouzout reomp da belec'h ez eomp. Amañ omp bet er goudor, goude-se omp cheñchet plas. Setu finalamant e ouezomp e pelec'h ez eomp, kwa. Amañ n'eo ket dañjerus tamm ebet, leun a gerreg, setu emaomp o labourat en diabarzh, kwa, diabarzh ar c'herreg.\nAn teknik a zo paset mat, kwa, sur, ha memes ne vije ket poan ober tout ar bezhin 'zo aze e daou viz ma vije amzer abepre potable.\nMet, ar skoubidou a zo un dra, un aezamant bremañ da labourat ?\nUr soulajamant eo bet, ya da gentañ tout, da zivrec'h an dud, kar e-giz-all evedo tout war hor skoazioù deomp hag e santemp anezho. Lazhet e vijemp bet tout ma vijemp bet kontinuet gant ar c'hilhotin hag ar machin.


Seitegved sizunvez war ar bloaz (B) - Le Diocèse de Quimper et Léon\nAccueil - Seitegved sizunvez war ar bloaz (B)\nSeitegved sizunvez war ar bloaz (B)\nEuz ar 25 d’an 31 a viz Gouere 2021\nSeitegved sul war ar bloaz\nYn 6, 1-15 (B)\nLun 26 a viz Gouere\nSantez Anna, Mamm ar Werhez Vari,\nkenta patronez Breiz\nMz 13, 11a.16-17\n11« — Deoh-c’hwi eo roet da anaoud misteriou Rouantèlèz an neñv.\n16 « Eüruz ho taoulagad, peogwir e welont, hag ho tiskouarn, peogwir e klevont. 17 E gwirionez, e lavaran deoh : c’hoant o-deus bet kalz a brofeted hag a dud santel da weled ar péz a welit, ha n’o-deus ket gwelet, da gleved ar péz a glevit, ha n’o-deus ket klevet ».\nMz 13, 36-43\n36 Dilezet an dud gantañ, e teuas Jezuz d’ar gêr. Tostaad a reas e ziskibien outañ o lavared dezañ :\n— « Displég deom frêz parabolenn an dreog er park ».\n— « An hini a had ar greun mad eo Mab an Dén. 38 Ar park eo ar béd. Ar greun mad eo bugale ar Rouantèlèz. An dreog eo bugale an Droug. 39 An enebour hadet an dreog gantañ eo an diaoul. An eost eo fin ar béd. An eosterien eo an êlez.\n40 « Evel ma vez tennet kuit an dreog da veza lakeet an tan, evel-se ive, e vo kont da fin ar béd. 41 Kaset e vo e êlez gand Mab an Dén, hag e vo tennet kuit ganto euz e Rouantèlèz, kement skwer fall ha kement dén a ra an droug ; 42 Taolet e vezint ganto e-kreiz an tan : eno e vo daelou ha skrignadeg dent. 43 Neuze, e skedo an dud santel evel an heol e Rouantèlèz o Zad. An neb e-neus diskouarn da gleved, ra glevo ! »\nMerher 28 a viz Gouere\nAn Eskibien Santel,\nsavet ganto eskoptiou Breiz\nMz 28, 16-20\nMz 13, 44-46\n44 — « Heñvel eo Rouantèlèz Doue ouz eun teñzor bet kuzet en eur park ; kavet eo gand eun dén, hag a guz anezañ en-dro. Leun a levenez, ez a da werza kement a zo dezañ, hag e prén ar park.\n45 « Heñvel eo c’hoaz Rouantèlèz Doue ouz eur marhadour o klask perlez kaer. 46 Kavet gantañ eur berlezenn a dalvoudegez vraz, ez a da werza kement a zo dezañ, hag e prén ar berlezenn ».\nMz 13, 47-53\n47 « Heñvel eo c’hoaz Rouantèlèz Doue ouz eur roued taolet er mor hag a zeu gantañ pesked a bep seurt. 48 Pa vez leun, e vez sachet gand ar besketerien war an aot ; azeza a reont hag e vez dastumet ar re vad e panerou, ha taolet kuit ar re na dalvezont netra.\n49 « Evel-se, e c’hoarvezo da fin ar béd : dond a raio an êlez da zibab ar re fall a-douez ar re just, 50 ha stlepel anezo e-kreiz an tan : eno e vo daelou ha skrignadeg dent.\n51 Daoust ha komprenet ho-peus kement-se ? ».\n— « Ya ’vad, emezo ».\n52 Hag e lavaras dezo :\n— « Setu perag, kement skrib deuet da veza diskib Rouantèlèz Doue, zo heñvel ouz eur penn-tiègèz hag a denn euz e deñzor traou nevez ha traou koz ».\n53 Echu gantañ e barabolennou, ez eas Jezuz kuit ahalese.\nMz 13, 54-58\n54 Mond a reas Jezuz en e vro, hag e kelenne an dud en o zinagogennou, en doare ma choment souezet ha ma lavarent :\n— « Euz peleh e teu dezañ ar furnez hag ar burzudou-ze ? 55 Daoust ha n’eo ket mab ar halvez ? Daoust ha n’eo ket Mari ano e vamm ? Ha Jozef, Simon ha Jud, ano e vreudeur ? 56 Hag e hoarezed, daoust ha n’emaint ket oll en on-touez ? Euz a beleh e teu eta, kement-se dezañ ? » 57 Hag e oant feuket gantañ.\nLavared a reas Jezuz dezo avad :\n— « Ne vez disprizet eur profet, nemed en e vro hag en e diad ».\n58 Ha ne reas ket kalz a vurzudou eno, abalamour ma ne gredent ket.\nMz 14, 1-12\n1 En amzer-ze, e klevas Herodez, hag a oa e penn Bro-Halilea, ano euz ar vrud greet diwar-benn Jezuz, 2 hag e lavaras d’e zervicherien :\n— « Yann-Vadezour eo hennez ; adsavet eo a-douez ar re varo ; ha setu perag e ra burzudou ».\n3 Rag greet e-noa Herodez tapoud krog e Yann, chadenna anezañ ha taoler er prizon. Bez’ e oa abalamour da Herodiadez, gwrég Filip, e vreur. 4 Ewid gwir, lavaret e oa bet dezañ gand Yann :\n— « N’az-peus ket urz da gaoud anezi da wrég. »\n5 C’hoant e neveze da gas anezañ d’ar maro, med aon e-noa bet rag an dud, hag a ree eur profet euz Yann.\n6 Hogen da geñver deiz-ha-bloaz ganedigez Herodez, e tañsas merh Herodiadez dirag an oll, hag e plijas kement da Herodez, 7 ma touas dre le, rei dezi kement a houlennfe. 8 Atizet gand he mamm, e lavaras ar verh :\n9 Rannet braz e oe kalon ar roue, med abalamour d’e le ha d’an dud a oa gantañ ouz taol, e roas urz da rei dezi he hoant, 10 ha da zibenna Yann er prizon.\n11 Digaset e oe ar penn war eur plad, ha roet d’ar plah yaouank. Ha kaset e oe ganti d’he mamm.\n12 Dond a reas diskibien Yann da gerhad ar horv, hag e oe lakeet en eur béz ganto. Goude-ze, ez ejont da gas kelou da Jezuz.


Foar an dilhad - Skol Diwan Roazhon\nFoar an dilhad\nAn dilahd dilezet er skol e-pad ar vakansoù bras zo bet lakaet war un daol kichen dor tre ar skol. Trugarez deoc’h da adtapout dilhad ho pugale a-benn ar 16 a viz Gwengolo (diwallit, chañs bras zo vo adkavet ur pezh dilhad ganeoc’h m’ho peus ur mab 6-10 vloaz !).\nGwerzhet e vo an dilhad na vint ket bet adtapet d’ar 16 a viz Gwengolo. Betek ar Yaou 22 e c’helloc’h o frenañ o lakaat un tamm moneiz er pod-espern (deoc’h da zibab ar priz). Kaset vo an dilhad a chomo neuze da Emmaũs.\nD’ar Sadorn 27 a viz Here, adalek 5e30 abardaez, e vo aozet eil dalc’h Samaĩn Fest er Meziaer, gant kuzul skoazell… Lenn pelloc’h


Kemer perzh er Redadeg...\nAccueil / À la Une / Kemer perzh er Redadeg…\nKemer perzh er Redadeg…\nTanguy Legavre 29 mars 2016\nBras eo al labour prientiñ evit reiñ lañs dʼar Redadeg. Triwecʼh miz a-raok pep abadenn e krog an emvodoù evit bodañ an dud a-youl vat. Pouezus-kenañ eo lakaat ar vrezhonegerien da gejañ an eil re ouzh ar re all. Tizhet eo ar pal-se a-drugarez dʼar Redadeg.\nE-pad ar mizioù kentañ eo ret broudañ an darvoud evit sachañ ar brasañ niver a berzhidi : dercʼhel ar standoù, mont e darempred gant ar skolioù hag ar cʼhevredigezhioù…. A-feur ma tostaer eus al locʼhañ e teu da vezañ stegn al labour : gwerzh ar cʼhilometroù hag ar rochedoù, prientiñ an otoioù hag ar cʼhirri-samm, dasparzh ar cʼhefredioù etre ar skipailhoù…\nArabat eo kaout ur gwallzarvoud. Pouezañ a ra an aozerien war an doujañs ouzh ar reolennoù surentez. Ret eo gwareziñ an dud a-youl vat hag ar rederien, kalz bugale zo en o zouez. Ar stummadur eo an diskoulm. Desket vez penaos pignat er cʼharr-samm ha diskenn, penaos ambrougañ ar rederien dreist-holl pa dremener dre ar cʼhroaz-hentoù dañjerus, penaos kemer e kont ar cʼhirri ocʼh erruout a-drek ar charreadeg…\nMat eo anavezout an hentad. Staliañ ar panelloù, un devezh a-raok tremen ar Redadeg, a zo un digarez da zizoleiñ an hentad hag al lecʼhioù dibabet evit treuzkas ar vazh-test.\nEfedus eo ar Redadeg evit lakaat ar brezhoneg war-wel. Kaset vez ur gwir labour da benn dre ar rouedadoù sokial, dre ar cʼhazetennoù. Evit magañ anezho eo ret kaout tud a gemer fotoioù, a ginnig filmoù berr hag abadennoù dicʼhortoz.\nEvel-just, graet vez pep tra en un aergelcʼh plijus.\nEvit gouzout muiocʼh e cʼhallit lenn niverenn Bremañ Cʼhwevrer-Meurzh pe niverenn Pobl Vreizh a zeu… Roet eo bet ar gomz dʼar re a-youl vat !\nPartager la publication "Kemer perzh er Redadeg…"\nbremañ pobl vreizh redadeg\t2016-03-29\n> Tanguy Legavre\nTanguy Legavre est coordinateur du magazine Bremañ. Il a également été bénévole sur la Redadeg.


Pajenn:Caer - Pevar Aviel.djvu/34 - Wikimammenn\nPajenn:Caer - Pevar Aviel.djvu/34\nPurification ar Verc'hez. Jesus kinniget en templ (S. Lucas, II, 22-39)\nPa deuas deveziou purification Mari hervez lezen Moyses, e cassjont ar bugel da Jerusalem evit he lakaat dirag an Aotrou. Rag scrivet eo e lezen an Aotrou : peb paotr kenta-ganet gant he vamm a vezo kinniget d'an Aotrou. Rei a dlient ive evit ar zacrifis, hervez m'eo scrivet e lezen an Aotrou, eur c'houblad turzunelled pe diou goulm vihan.\nHogen, bez' ez oa neuze e Jerusalem eun den hanvet Simeon. An den-ze a ioa just ha leun a zoujans Doue. Gortoz a rea frealzidigez Israel, hag ar Spered-Santel a ioa ennhan. Discleriet oa bet d'ezhan gant ar Spered-Santel ne velje ket ar maro araog m'han dije guelet Christ an Aotrou. Dont a reas d'an templ poulzet gant ar Spered. Ha pa edo kerent Jesus o tigas anezhan, abalamour da ober evithan ar pez oar boazet hervez al lezen, her c'hemeras etre he zivreac'h, hag e vennigas Doue en eur lavaret :\nNunc dimittis servum tuum...\n« Breman, Aotrou, lezit ho servicher da vont e peoc'h, hervez ho ker, rag va daoulagad ho deus guelet ar Zalver a deu ac'hanoc'h, an hini oc'h eus lakeat dirag fas an holl boblou evel ar sclerijen a scleraio an dud, ha gloar ho pobl Israel. »\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/34&oldid=123247 »\nKemmoù diwezhañ degaset d'ar bajenn-mañ d'an 9 Eos 2018, da 10:26.


Fausta Flavia Maxima - Wikipedia\nFausta, evel Salus, o tougen he daou vab, Constantinus II ha Constanctius II. Pezhioù ral, rak distrujet e vije bet kement skeudenn anezhi.\nFlavia Máxima Fausta (Roma, 293- Roma, 327) zo ur briñsez roman, merc'h d'an impalaer Maximianus ha da Eutropia. En 307 e voe dimezet da Constantinus Iañ, a rankas neuze kuitaat Minervina. Gant an eured-se e klaske he zad mestroniañ an Detrarkiezh gant skoazell e vab-kaer.\nPa droas Maximianus a-enep Constantinus e 310 eo Fausta an hini a ziskulias an irienn hag a gasas he zad da goll. Daou vloaz goude e welas e Roma korf he breur Maxentius mac'hagnet gant he fried, goude e drec'hadenn en emgann Pont Milvius.\n2 Alioù kontrol\nHervez an istorour bizantat Zosimus an Istorour e vije orgedet ouzh he lezvab Crispus, mab da wreg kentañ Constantinus. Nemet ar priñs a nac'has o darempred avoultr, ha hi a oa aet, gant ar gounnar, da damall anezhañ dirak an impalaer Constantinus. Re gredik e voe an impalaer, ha lakaat a reas e vab d'ar marv. Pa ouias ar wirionez e lakaas mougañ e wreg en ur gibellad dour tomm en 327.\nAn impalaer a c'hourc'hemennas damnatio memoriae he fried, ha diwar-se ne van skrid ebet eus he gwallblanedenn. Hervez an istorour Paul Stephenson : "Eusebius, ne ra meneg ebet nag eus Crispus nag eus Fausta en e vuhezskrid eus Constantinus, betek diverkañ anv Crispus eus doare diwezhañ e Istor an Iliz (X.9.4)". Gwashañ pezh zo, ne voe ket ket dizarbennet an urzh-se gant he bugale pa renjont.\nAlioù kontrol[kemmañ | kemmañ ar vammenn]\nGer ebet n'haller lenn e skridoù istorourien an amzer. Lod hiriv a gred en avoultriezh, lod all en un irienn steuet gant ar mab.\nMamm e voe Fausta da c'hwec'hbugel. Tri mab a voe imapalaerien:\nConstantinus II, impalaer etre 337 ha 340,\nConstantius II, etre 337 – 361,\nConstans Iañ etre 337 – 350.\nTeir merc'h he doe ivez:\nConstantina, a zimezas da gendirvi:\nda Constantius Gallus,\nDiwar marv Fausta eo bet savet ar c'hoarigan Fausta, gant Gaetano Donizetti.\nAdtapet diwar « https://br.wikipedia.org/w/index.php?title=Fausta_Flavia_Maxima&oldid=1847651 »


Pajenn:Perrot - Bue ar Zent.djvu/286 - Wikimammenn\nPajenn:Perrot - Bue ar Zent.djvu/286\nn’eo ket souez ! Gwelet a ra, (rak Doue eo, ha netra, nag en amzer da zont, nag en amzer dremenet, ne zo kuzet d’e zaoulagad) ; gwelet a ra splann Judas, ar beleg fall, ouz e werzan, Per ouz e nac’h, e enebourien ouz e skei, e varnerien ouz e wapât, e vourrevien ouz e stagan war ar groaz. Gwelet a ra poaniou e dud, poaniou ar gristenien, poaniou an Iliz, hag ar gwel-ze e c’hlac’har muioc’h evit ar gwel eus e boaniou e-unan. Hag e wel kement-se ha pep tra, hag e tiskoue kaout poan ouz hen gwelet, ha dre ze e welomp-ni gwelloc’h eo eun den eveldomp, kizidik ouz ar boan eveldomp, hag aonik rak ar maro eveldomp. Ma en dije gouzanvet e boaniou bras hag e varo skrijus heb an disteran klemmaden, ne vijemp ket bet gouest d’e heul pen-da-ben. Mes dre m’en deus poan ha ma tiskoue kaout, e c’hellomp deski gantan an doare d’en em gemer evit gouzanv ervat hon foaniou. Ne glaskfomp ket diskouez bezan kaletoc’h ouz ar boan evit nan omp, mes en heur ma savfomp etrezek an nenv hon daoulagad beuzet gant an daerou, e virfomp en hon c’halon, evel Jezuz, ar c’hoant d’ober, dreist pep tra, bolonte santel an Otrou Doue. Evelse eo e tleer gouzanv, hag ar boan gouzanvet evelse eo a ra ar gristenien.\n« Ma Zad, mar deo posubl, pellaet ar c’halur-ze diouzin ; koulskoude, ra vezo grêt ho polonte ha nan ma hini ! »\nJezuz-Krist en Jetsemani a zo poaniet : gwelet a ra kalur e boaniou. Mes ma ne welfe nemetan, ne vefe ket ken glac’haret ha mac’h eo ; gwelet a ra, ouspen, kalur hon fallagrieziou. Ar pez a ra d’ezan bezan ken glac’haret, n’eo ket ar gwel eus e varo o tostât, mes eus fallagrieziou an dud berniet warnan. Diskennet eo eus an nenv evit kemer plas ar bec’herien ha kinnig en e hano, da Zoue e Dad, an digoll a oa red rei evit dont a benn d’o unani gantan.\nHa dre ze, breman, Hen, an hini ne anaveze ket ar pec’hed ha n’helle ket e anaout, en doare ebet, a zo deut da vezan, evel pa lavarfed, « ar pec’hed beo ». Hen, an hini a oa an den dinam, santel, dibec’h, mar zo bet unan, a wel stok outan holl fallagrieziou ar bed ! Gwir eo, dindan loustoni ar pec’hed, e ene, evel eur vleunien gaer, n’eo ket saotret, na goenvet en doare ebet, mes krenan ra o steki outan. Hen, ar zantelez en em c’hrêt den, o welet an droug grêt hag an hini da zont, o c’houzout, kouls ha ma ra, brasder ar pec’hed, o welet an dismeganz, an dizanaoudegez hag an dizentidigez a zo ennan, en deus enkrez ha spont.\nHen, Mab muian-karet an Tad, abalamour m’en deus kemeret plas ar bec’herien, a gas e beden etrezek an nenv, hag ar beden-ze a gav dor zerret.\nN’eo ket souezus, goude-ze, klevet Jezuz o lavaret d’e Dad :\n« Oh ! mar deo posubl, pellaet diouzin ar c’halur-ze, ha sellet ouzin gant teneredigez. Koulskoude, ra vezo grêt herve ho polonte ! »\nEun trede abeg da boaniou Jezuz-Krist da vezan ken gwaz ha mac’h int, eo gwelet n’hello ket ober da vat ar pez en deus c’hoant. Unan eus poaniou brasan an den eo kaout c’hoant d’ober eun dra, hep kaout ar c’halloud d’hen ober.\nHon Zalver Jezuz-Krist en devoa laket en e spered eur zonj kaer, eur zonj hag a rê plijadur d’ezan, ar zonj da zovetat an dud holl ha da lakat an urz-vat, dismantret gant ar pec’hed, da ren adarre war an douar.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/286&oldid=140541 »


Kastell Caerffili - Wikipedia\nKastell Caerffili zo ur c’hastell e Caerffili, e kreisteiz Kembre, savet etre 1268 ha 1271. Ar c’hastell brasañ eo e Kembre, hag an eil brasañ e Breizh-Veur goude Kastell Windsor.\nNe voe ket savet kastell Caerffili gant ar roue saoz Edouarzh Iañ evel ur bern kestell all savet e Kembre en XIIIvet kantved, met gant Gilbert de Clare, aotrou Morgannwg, a glaske difenn e zouaroù diouzh ar priñs Llywelyn ap Gruffudd. Pa voe aloubet priñselezh Llywelyn gant armeoù Edouarzh Iañ, e kollas kastell Caerffili un tamm eus e bouez. Peoc’hus a-walc’h e voe ar c’horn-bro e-pad ur c’hantved pe war-dro, war-bouez un dagadenn gant Kembreiz Llywelyn Bren e 1316.\nSoudarded Owain Glyndŵr a aloubas ar c’hastell e 1403, hag adarre e 1405.\nNe c’houzañvas ket kalz ar c’hastell e-pad Brezel Diabarzh Bro-Saoz (1642-1648). Met tamm-ha-tamm ez eas e stad da fall goude-se, betek an XVIIIvet kantved pa voe adkempennet gant e berc’henn, Markiz Bute.\nE 1950 e voe roet gant e berc’henn, 5vet Markiz Bute, da c’houarnamant Breizh-Veur. Bremañ e vez graet war e dro gant Cadw, an aozadur a ra war-dro savadurioù istorel Kembre.\nDaou rummad mogerioù kengreizek a gaver e kastell Caerffili. Kelc’hiet eo gant fozioù dour. En em astenn a ra ar c’hastell en holl war 120 000 m² ha gant se ez eo unan eus kestell brasañ Europa. Savet e voe e-pad pevar bloaz hepken, ha ne voe ket degaset kalz a gemmoù dezhañ war-lerc’h.\nAdtapet diwar « https://br.wikipedia.org/w/index.php?title=Kastell_Caerffili&oldid=1638881 »\nKemmoù diwezhañ degaset d'ar bajenn-mañ d'an 16 Ebr 2015, da 14:52.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/75 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/75\nen-dro d’an nor ; hag hen a brezege dezhe ger Doue.\n(3) Neuze e teuaz tud d’he gavout pere a zigasse dezhan eur paralitic hag e oa pevar o tougen anezhan. (4) Mes evel na hellent ket tostaad outhan abalamour d’ar foul, e savjont an doen a-uz d’ar plas e leac’h ma hen em dalc’he Jesus, hag o veza great eun toul, e tiskenjont dre eno ar gwele var behini e oa gourvezet ar paralitic. (5) Neuze Jesus, o velet ho feiz, a lavaraz d’ar paralitic : Va mab, da bec’hejou a zo pardonet d’id. (6) Hag eur re-benag euz ar Scribed, hag a oa azezet eno, a rezone evel-hen en ho c’halonou : (7) Perag e lavar he-man gwall-gomzou evel-se ? Piou a hell pardoni ar pec’hejou nemed Doue hep-ken ? (8) Ha Jesus o veza gouezet kerkent, dre he spered, ar pez a zonjent enhe ho-unan, a lavaraz dezhe : Perag hoc’h euz-hu ar seurt sonjou-ze en ho calonou ? (9) Pehini eo an ezeta, pe lavaret d’ar paralitic : Da bec’hejou a zo pardonet d’id, pe lavaret dezhan : Sav, kemer da vele, ha kerz ? (10) Hogen, evit ma ouezot hen deuz Mab an den ar galloud var an douar da bardoni ar pec’hejou, e lavaraz d’ar paralitic : (11) Me a lavar d’id : Sav, crog en da vele, ha kea d’ar gear. (12) Ha kerkent e savaz, hag o veza kemeret he vele, ez eaz er meaz dirag an holl, en hevelep doare ma oe souezet braz an holl, ha ma c’hlorifient Doue, o lavaret : Biskoas n’hon euz gwelet kement all.\n(13) Neuze Jesus a ieaz adare da gostez ar mor ; hag an holl bobl a zeue d’he gavout, hag e kelenne anezhe.\n(14) Hag en eur dremen, e velaz Levi, mab Alfe, azezet en bureo ar c’hargou ; hag e lavaraz dezhan : Deuz var va lerc’h. Hag hen a zavaz, hag a heulliaz anezhan.\n(15) Hag e c’hoarvezaz, pa edo ouz taol en ti an den-ze, m’hen em lakeaz ive ouz taol gant Jesus hag he ziskibien kalz a bublicaned hag a bec’herien ; rag bez’ e oant kalz hag ho doa heulliet anezhan. (16) Hag ar Scribed hag ar Farizianed, o velet ma tebre gant ar bublicaned hag ar bec’herien, a lavare d’he ziskibien : Perag e tebr hag ec’h ev-hen gant ar bublicaned hag ar bec’herien ? (17) Ha Jesus, o veza klevet kement-se, a lavaraz dezhe : N’e ket ar re a zo iac’h ho deuz ezom a vedeusin, mes ar re a zo klanv ; n’oun ket deuet evit gervel ar re just d’ar gonversion, mes ar bec’herien.\n(18) Hogen, diskibien Ian hag\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/75&oldid=125675 »


Pajenn:Morvan - Buez ar Zent, 1894.djvu/889 - Wikimammenn\nPajenn:Morvan - Buez ar Zent, 1894.djvu/889\n31 a Gerzu\nsant silvestr, pab\ntreac’h e vezo d’ar gaou ha d’ar fallagriez, rak hor Zalver a zo hac a jomo ganthi beteg fin ar bed.\nann unan ha tregont a viz kerzu\nAr zant-ma a ioa ganet e Rom, hag a oue skoliet gant eur belek devot, he hano Sirin. Kemeret a eure skouer dioc’h ar belek-se, hag he vrasa plijadur, pa oue mestr d’ezhan he-unan, oa loja ann divroidi a deue da bardouna var beziou ann ebestel sant Per ha sant Paol, Unan euz ar bardounerien-ma o veza bet merzeriet ; Silvestr a enterraz he gorf gant respet. hag abalamour da ze e oue taolet er prizoun dre urs ar gouarner. Mes ar gouarner a varvaz he-unan antronoz, ha raktal e oue laosket ar prizounier da redet.\nD’ann oad a dregont vloaz, e oue beleget gant ar pab sant Marsellin, ha goude maro ar pab sant Melkiad, e oue choazet evit delc’her he blas. Ann impalaer Konstantin en doa dija roet ar peoc’h d’ann Iliz, dre anaoudegez vad evit ar viktor gaer en doa gounezet var ann impalaer Maksans gant sikour Doue ar gristenien ; mes n’oa ket c’hoaz kristen he-unan. A hent all, ann impalaer-ze ne jome ket ato e Rom, ha pa ne veze ket eno, ar baianed a ioa e karg a gendalc’he da voall-gas ann dud fidel evel diagent. Setu ar pez a reaz d'ar pab nevez kuitaat Rom dre guz evit en em denn seiz leo ac’hano var menez Sorakt.\nEtre daou, Konstantin en devoa trec’het he holl enebourien hag a ioa distroet da Rom ; mes er memes amzer e oue goloet he gorf gant eul lorgnez heuzuz, hag ar vedisined paian a lavaraz d’ezhan e renke, evit parea dioc’h ar c’hlenved-se, en em voalc’hi e goad bugaligou vihan. Meur a grouadur a vije bet red da laza evit ann dra-ze, hag ann impalaer n’en devoue ket ar galoun da ober kement all : respount a eure oa guell ganthan mervel.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/889&oldid=138143 »


Timbroù Karelia - Wikipedia\nDiv wech e-kerz an XXvet kantved ez eus embannet timbroù dindan an anv Karelia, ur vro a Skandinavia etre Finland ha Rusia : e 1922 da gentañ pa oa ur republik disrannus eus Rusia, hag etre 1941 ha 1944 pa ‘z eo bet aloubet Karelia ar Reter gant arme Finland.\nGoude an taol-dispac’h bolchevik hag ar brezel diabarzh ez eus bet embannet e 1922 pempzek timbr gant Karelia, etre 5 pennia ha 25 markka a zalvoudegezh anezho. Diskouez a reont skeudenn un arzh dindan an anv "KARJALA". Ul liv hepken evit ar re izel o friz ha div liv evit ar re 1 markka pe vuioc’h.\nO vezañ m’int bet implijet nemet etre ar 31 a viz Genver hag ar 16 a viz C’hwevrer 1922 eo rouez kenañ bremañ kavout seurt timbroù gant siell ar postoù. Pemp pe dek gwech priz ar re disiell int. Met timbroù faos zo bet moullet ivez siwazh.\n2.75 markka - 1941\nPa voe aloubet Reter Karelia gant Finland e 1941 ez eus bet embannet gant ar velestradurezh soudardel timbroù soulgarget "ITA- / KARJALA / Sot.hallinto", da lavaret eo "Melestradurezh Soudardel Karelia ar Reter".\nAn timbr nemetañ bet ijinet zo bet an diwezhañ : un timbr a volontez-vat embannet e 1943, warnañ arouez ar vro (un arz gwenn gant ur c’hleze). Un taos-ouzhpenn a 1.50 markka a veze paeet dre e brenañ evit sikour tud gloazet ar brezel.\nGoude ar brezel-bed ez eo distroet Karelia ar Reter en Unvaniezh Soviedel. Implijet zo bet eta timbroù ar Stad-se a-raok ober gant re Rusia.\nAdtapet diwar « https://br.wikipedia.org/w/index.php?title=Timbroù_Karelia&oldid=1476943 »


Pajenn:Morvan - Kenteliou hag istoriou a skuer vad evit ar Vretoned, 1889.djvu/184 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/184\nha dic’hloar ; seulvui maclaske ar belerinet he velet ha ma tiskuezent dezan ho istim, seulvui a c’hoant en devoa da veva cuzet ha dianavezet. Kementse a reas dezhan, en despet d’an Tadou Carmez, en em denna pell dioc’h ar gouent, en eun tamic merouri en doa e Pluneret. Eno e tremene, evel guech all, he amzer o pidi hag o labourat an douar. Eur vech en amzer epken ez ea da velet he vestrez vad. Ar venac’h a zalc’he eur cellulen evithan, hag hen digemere evel pa vije bet unan eus a dud ho zi.\nKerkent ha ma vouesjont e voa coezet clan (hag he glenvet ne badas nemet c’huec’h dervez), e rejont he zougen d’ho c’hlandi, pe d’ho infirmeri. Eno e kemerjont anezan an oll zourci a allent da gaout. — Epad he boan, ar beden a lavare dalc’h mad, oa hini hor Zalver er Jardin Olivez : Va Doue, ho polontez bezet great. O veza recevet he oll sacramanchou gant ar brassa devotion, ez eas toc’hor ; cridi a reat edo en he agoni. He gonfessour a lavare dezan eur goms vad bennag, pa voue guelet he vizach, dija stenet gant ar maro, oc’h en em laouenat, hag he zaoulagad digor ha troet varzu eur c’horn euz ar guele. Goulennet oue outhan petra vele, hag e lavaras : Setu ar Verc’hez Vari ; setu va mestrez vad an Itron Santez Anna.\nNeuze he gonfessour a redas d’an ilis hag a zigassas gantha imach burzudus Santez Anna : Ahanta, va breur, emezhan, brema pa zoc’h prest da vont dirag Doue, ha delc’her a rit-hu mad da gement oc’h eus diskleriet ken alies a vech ? — Ia, eme Nicolazic. — Ha brema, ha bez’oc’h eus-hu e santez Anna ar memez fizians, ha contant oc’h-hu da vervel e treid he imach, dre anaoudegez vad evit ar grasou oc’h eus bet diganthi en ho puez ? Ia, a respontas adarre Nicolazic. — Neuze an Tad a lavaras dezhan poket\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/184&oldid=162009 »\nKemmoù diwezhañ degaset d'ar bajenn-mañ d'an 12 Mae 2020, da 17:52.


Luigi Buonaparte - Wikipedia\n(Adkaset eus Luigi Bonaparte)\nLouis Bonaparte, ganet Luigi Buonaparte, deuet da vout Lodewijk Napoleon.\nLouis Bonaparte (pe Luigi Buonaparte hervez e anv orin, pe Lodewijk Napoleon en nederlandeg), ganet d'an 2 a viz Gwengolo 1779, en Aiacciu, e Korsika, ha marvet d'ar 25 a viz Gouhere 1846, a voe roue Holland gant harp e vreur Napoleone Buonaparte, impalaer Bro-C'hall.\nBez e oa unan eus tri breur an impalaer. Servij a reas en arme c'hall, ha gant e vreur Napoleon edo en Egipt. Anvet e voe da jeneral da 25 bloaz, en desped dezhañ un tamm war a seblant, en abeg d'e vreur en un doare splann.\n1 Roue Holland\n2 Bec'h gant Napoleon\n3 Gwreg ha bugale\nRoue Holland[kemmañ | kemmañ ar vammenn]\nEn 1806 e c'hoantaas Napoleon lakaat fin d'ar Republik batav ha lakaat Louis da roue en Izelvroioù.\nE vreur en devoa c'hoant da gaout ur gouarnour ha netra ken, nemet ne fellas ket da Luigi bezañ ur roue didalvoud. Kemer a reas an anv Lodewijk I, klask a reas deskiñ nederlandeg ha bezañ ur roue sirius ha dizalc'h. Kement-se ne blijas ket d'e vreur a redias anezhañ da zilezel e garg en 1810 a-raok aloubadeg an arme c'hall.\nBec'h gant Napoleon[kemmañ | kemmañ ar vammenn]\nNe gare ket Napoleon gwelout e vreur o lakaat interestoù e rouantelezh nevez da dremen dirak re Bro-C'hall. Koulskoude en doa pleget betek serriñ porzhioù-mor Holland ouzh listri Breizh-Veur, goude ma oa noazus ouzh ekonomiezh an Izelvroioù.\nKentañ abeg imor an impalaer e oa e nac'hidigezh da sevel soudarded da vagañ armeoù Napoleon, a c'houlenne 40 000 soudard diwar 2 vilion a dud. Eil abeg an dizemglev e oa e nac'hidigezh da zigreskiñ dle ar stad, rak rivinet e vije bet e-leizh a dud.\nFall e troas an traoù e 1809 pa zilestras ar Saozon en enez Walcheren ha pa voe kemeret gante kreñvlec'h Bath, ha digor an hent dirake trema porzh bras Antwerpen. Dont a reas Luigi a-benn da herzel an armeoù saoz, a eas da fall gant an derzhienn, hag adkemer a reas ar c'hreñvlec'h zoken. Met lavarout a reas Napoleon e oa un den divarrek, dre m'en doa nac'het outañ aozañ ar servij soudard dre ret war zigarez ne oa pezh a felle d'ar bobl, hag abalamour da se emezañ, e oa bet aloubet an Izelvroioù gant ar Saozon.\nKlask a reas Napoleon lubaniñ e vreur o kinnig dezhañ bezañ roue e Spagn, met nac'h a reas Luigi. Neuze e tivizas an impalaer kemer ar galloud e-unan. En hañvezh 1809 e c'hourc'hemennas da Luigi dont da Bariz. Eno, goude mizvrezhioù o tabutal, e rankas sinañ un emglev a roe da Vro-C'hall kreisteiz e rouantelezh. En 1810 e tistroas Luigi da Holland. Nebeudik goude e krogas an armeoù gall da laoubiñ kêrioù kornok ar vro. Neuze e komprenas e oa kollet an abadenn. Hep goulenn aotre e vreur bras e tilezas ar gurunenn, a roas d'e vab yaouank, Napoléon-Louis Bonaparte, a voe roue un nebeud deizioù, hag e tec'has da Vienna. Neuze e voe staget Holland ouzh an Impalaeriezh c'hall.\nEn 1802 e timezas gant Hortense de Beauharnais (1783-1837), a oa merc'h da Alexandre de Beauharnais ha da Joséphine Tascher de la Pagerie, a oa bet gwreg kentañ Napoleon da c'houde.\nTad e oa ivez d'ur bugel all, François de Castelvecchio ( 26 a viz Ebrel 1826 - 29 a viz Mae 1869), ganet e Roma ha marvet e Roazhon.\nSkrivañ[kemmañ | kemmañ ar vammenn]\nKemer a reas an an anv Kont Saint-Leu, ha ne reas van ouzh distro e vreur Napoleone e 1815.\nEmbannet en deus\ndihelloù diwar-benn gouarnamant an Izelvroioù (3 levrenn in-8, Paris, 1820), a-bouez evit istor ar vro-se.\nun Essai sur la versification, diwar-benn lush ha pouez-mouezh ar barzhonegañ e galleg;\nOdes (Vienna, 1813)\nPoésies diverses (Firenze, 1828),\nur romant, Marie ou les peines de l'amour (embannet e 1800, adembannet evel Marie ou les Hollandaises e 1814).\nAdtapet diwar « https://br.wikipedia.org/w/index.php?title=Luigi_Buonaparte&oldid=1881259 »\nKemmoù diwezhañ degaset d'ar bajenn-mañ d'an 15 Gou 2020, da 14:51.


Pajenn:Dizanv - Ar c’henta Miz Mari, 1868.djvu/13 - Wikimammenn\nPajenn:Dizanv - Ar c’henta Miz Mari, 1868.djvu/13\nienien ac a zroug, evit un dra zister great pe lavared marteze eb sonj ? Perac kement a zroug-prezegerez ? Perac kement a err ac a ast da draou ar bed-ma, ha ken nebeud da draou an Ee ? Kement a nec’h gant afferouigou an douar, ha ken nebeud a zonj eus an affer n’euz nemeti ? Ia, izom avoalc’h em euz da ober Miz Mari, evit sonjal pelloc’h em ene, ac en traou a bado atao. O va Doue, chui zo braz ho madelez, pa roït d’in c’hoas ar miz-ma, miz ar grassou, goude m’am euz great guall- implij eus a veur a ini all, siouaz d’in !\nPenaoz e rin va Miz Mari er bloa-ma ? E doare pa ve an diveza d’in. E ober a rin e compaignunez va zud, va mignonet, ac an eil o velet egile, e kersim a-unan varzu an Ee. C’hoant am euz da ober, epad ar miz-ma, pedennou calo-\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/13&oldid=124514 »


Ur podad Marmite saoz\nMarmite (distagañ [/ˈmɑːmaɪt/]) a zo anv daou doaz, an eil fardet e Rouantelezh Unanet hag e Suafrika, egile o tont eus Zeland Nevez. Ennañ e kaver goell a vez implijet evit fardañ bier, dereout a ra ouzh an dud ne zebront ket kig. Leun a vitamin B1 eo. Peurliesañ e vez ledet Marmite war un tamm bara-amann.\nAr Marmite saoz a zo un toaz pegus, gell teñval, gant blaz kreñv. Ar blaz-se a zo anv anezhañ el lugan "Love it or hate it." Heñvel eo Marmite ouzh Vegemite (Aostralia) hag ouzh Cenovis (Suis).\nMa'z eo breizhveuriek da vat Marmite e voe krouet un toaz gant ur blaz disheñvel da vat e Zeland Nevez e 1919. An toaz disheñvel-se eo an hini a gaver e Zeland Nevez hag en Aostralia.\nWar tikedenn ar podoù Marmite saoz e weler ur chidhouarn (marmite, e galleg). Er penn-kentañ e veze gwerzhet Marmite e podoù pri, hag e podoù gwer adalek ar bloavezhioù 1920. Podadoù plastik a gaver ivez abaoe miz Meurzh 2006.\nLec'hienn ofisiel Marmite (Rouantelezh Unanet)\nLec'hienn ofisiel Marmite (Zeland Nevez)\nPennad diwar-benn Marmite e-barzh The Independent\nStrollad Marmite war Facebook\nAdtapet diwar « https://br.wikipedia.org/w/index.php?title=Marmite&oldid=1479421 »


Republik Ancona - Wikipedia\nBanniel Ancona (Stadoù ar Pab)\nBanniel Republik Ancona\nRepublik Ancona a voe anezhi etre 1797 ha 1798. Kêr Ancona hag ar Marca Anconitana (Marz Ancona) a oa dindan Stadoù ar Pab d'ar c'houlz-se.\nP'edo ar mennozhioù a-du gant ar frankiz o vont war-raok e voe aesaet d'ar C'hallaoued. Ganto e voe sikouret sevel Republik Ancona a voe embannet d'an 19 a viz Du 1797, ken na voe enteuzet e Republik Roma d'ar 7 a viz Meurzh 1798.\nRepublik Ancona a oa dezhi ur banniel triliv gant anv ar republik er c'hreiz. Livioù kêr a-gozh e oa ar ruz hag ar melen, hag abalamour da Vro-C'hall eo moarvat e voe lakaet ar glas ouzhpenn.\nAdtapet diwar « https://br.wikipedia.org/w/index.php?title=Republik_Ancona&oldid=1828859 »\nKemmoù diwezhañ degaset d'ar bajenn-mañ d'an 15 C'hwe 2019, da 12:05.


Ilpenn - Wikipedia\nAn ilpenn zo ul lodenn eus ar mel-penn, lec'hiet dindan an empenn (pe, resisoc'h, dindan an dolbezenn gilpenn) hag a-dreñv ar c'hef. Dispartiet eo diouzh an empenn gant telt an ilpenn. An holl vellkeineged o deus un ilpenn hag ur framm damheñvel zo gant ar c'hefalopoded. Meur a roll en deus e kenurzhiañ ar fiñvadennoù, er skiantoù, er santadoù...\nGwel teirmentek an ilpenn (e ruz)\nEmpenn un den gant an ilpenn e roz\nUr framm saezh-heñvel ha strizh, ar preñv, hag an div hanterenn-ilpenn a bep tu da hemañ a ya d'ober an ilpenn. Teir c'hordennig, anvet treid (izelañ, krenn hag uhelañ) an ilpenn, a stag anezhañ ouzh ar c'hef empenn.\nDiabarzh an ilpennAozañ\nUn danvezenn wenn gronnet gant un danvezenn c'hris ha roufennek (ar bluskenn) a ya d'ober an ilpenn.\nSkarroù kengreiz don pe donoc'h a weler war c'horre an ilpenn. Teir zolbezenn zo bevennet gant ar skarroù donañ ha 10 flipezenn (tolbezennoù bihan) gant eilskarroù.\nRoll an ilpennAozañ\nE roll anavezetañ eo kenurzhiañ ar fiñvadennoù, lakaat anezhe da vezañ resis ha da c'hoarvezout e koulz. Resev a ra kemennadennoù a-berzh ar reizhiadoù skiantel ha lodennoù all eus an empenn hag ar mel-livenn. Diouzh ar c'hemenadennoù-se e kav ar jestroù a glot gant an ezhomm. Alese n'eo ket seizi a c'hoarvez pa vez gloazet an ilpenn met dizurzh er fiñvoù, er c'hempouez, e dalc'h ar c'horf.\nAdtapet diwar « https://br.wikipedia.org/w/index.php?title=Ilpenn&oldid=1636760 »\nKemm diwezhañ d'an 13 Ebr 2015 da 23:41


Stumm eus an 8 Kzu 2018 da 21:59\n785 okted lamet , 1 bloaz zo\nStumm eus an 17 Du 2018 da 17:25 (kemmañ)\n(→Skingomz ha kleweled)\nStumm eus an 8 Kzu 2018 da 21:59 (kemmañ) (dizober)\n[[Restr:Gireg Konan 2017.jpg|thumb|upright=1.1|'''Gireg Konan''' en e liorzh e 2017]]\n'''Gireg Konan''', Guirec Gildas Connan e marilh an ti-kêr, a zo ganet e [[Lannuon]], e [[Bro-Dreger]], d'an [[21 a viz Here]] []. Mab da [[Jakez Konan]] hag [[Anna-Vari Klou]] eo. Pemp bugel zo bet er familh : Ivona (1934-1973), Ewan (1936-), Herve (1940-2017), Annaig (1946-1949), ha Gireg. Buanik goude e c’hanedigezh, e miz C’hwevrer 1952, ez eo aet ar familh a-bezh kuit da vevañ da [[Montréal|Vontréal]] e [[Kebek]], [[Kanada]]. Liorzher, kelenner eo bet. Skrivañ brezhoneg a ra bremañ. Bepred eo bet kar-e-yezh.\nGoude ar Brezel e oa diaes bevañ e Breizh gant an nebeud a labour a oa hag ar c'houlzad [[broadelouriezh]] c'hall taer a oa neuze.\nEno er C'hanada e talc’has ar yezh da vezañ komzet er familh. Setu penaos en deus desket brezhoneg. Goude bezañ bevet eno e-pad tost da 25 bloaz, e tistroas da Vreizh e 1976 asambles gant e dad Jakez, hag e vreur Herve.\nDesket e voe lenn ha skrivañ ar yezh dezhañ er gêr gant e vamm hag e c’hoar a-raok ma 'z easmont d’ar skol. E skoliadur kentañ, eil-derez ha skol-veur a voe graet eno. Tapout a reas un aotreegezh war ar [[Geologiezh|c’heologïezh]] ([[Loyola College]] lodenn eus Skol-Veur Montréal|[[Université de Montréal]] er bloavezhioù '60 ha '70 a zo deuet da vezañ bremañ [[Concordia University]]) ha da heul se, un testeni kelenn ([[McGill University]]). Tri bloaz eo bet kelenner du-hont e [[Kebek]]. En holl ez eo bet tost da bemp bloaz warn-ugent e KebekBro-Gebek.\n===Distreiñ d’ar vro===\nMarvet e oa e vamm hag e c’hoar Ivona d’an 3 a viz C’hwevrer 1973 da heul ur gwallzarvoud, diskaret o-div diwar ar riblenn-hent gant ur c’harr-tan aet da sot napa ne sente ket e berc’henn ouzh ar stur ! Diwezhatoc’h e 1976 e teuas c’hoant dezho, d’e vreur Herve, da c'hGireg ha d'o zad Jakez da zistreiñ da Vreizh da vevañ. Ur wech degouezhet e [[Perroz-Gireg|Perroz]] e voe dilabour e-pad ur pennad brav (18 miz). A-benn ar fin en em stalias da liorzhañ e Perroz e 1978.\nDimezet hag euredet eo gant Marivon ar Gwilhouz e miz Ebrel 1980. Teir merc’h o deus bet : Ivona (1980), Enora (1984), Bleuñvenn (gant un ñ, mar-plij !) (1993). Bevañ o deus graet e brezhoneg, rak ne dalv ket ar boan komz eus ar brezhoneg evel eus un dra a weler en ur mirdi. « Krediñ a ran en ur yezh vev ha bevet. », emezañ.\nLiorzhañ a reas e-pad un daouzek vloaz bennak. Er bloavezh 1990 ez eas da skolaer pa oa Diwan [[Lannuon]] o klask unan, hag er bloaz war-lerc’h da gelenner da [[Skolaj Diwan ar Releg|Skolaj Diwan Roparz Hemon]] e-kichen Brest. Ret e voe dezhañ distreiñ d’ar skol-veur a-benn tapout un aotreegezh war ar brezhoneg e Skol-veur Roazhon II|[[Université Rennes II]]. Goude-se e 1996 e voe anvet da gelenner war ar brezhoneg hag ar saozneg e [[Skolaj Diwan Bro-Dreger]] e-lec’h ma kelennas e-pad 17 vloaz a-raok mont war e leve-kozhni. E-pad an amzer-se e kendalc’has Marivon gant an embregerezh liorzhañ betek fin 2013.\nWar e leve-kozhni emaint o-daou bremañ. Setu ma tremenont o amzer etre eo liorzh, ober war-dro kevredigezhioù, kelenn, kanañ ha skrivañ brezhoneg.\nEn diavaez e krede Gireg Konan e ranked ober labour ivez evit ar yezh ma vefe un heuliad etre ar bed hag ar skol. Ret e oa dezhañ evel kelenner ober traoù da skoazellañ ar yezh er skolioù. Krediñ a ra e tremen amzer dazont ar brezhoneg dre ar c’helenn er skolioù evel-just met ivez dre grouiñ ur vuhez sevenadurel tro-zro dezho. Setu perak en deus kemeret perzh en ur bern kevredigezhioù e diavaez ar skol.\nSikouret en deus krouiñ kalzik a gevredigezhioù ivez en-dro d’ar yezh. Sikouret en deus krouiñ teir skol vihan : skol Diwan Lannuon e 1978, ur c’hlas divyezhek e skol bublik [[Tregastell]] e 1989 hag ur skol Diwan e [[Louaneg]] e 2006. Chomet eo stag c’hoazh ouzh Skol Diwan Louaneg ha mont a ra di bep sizhun da zeskiñ kanañ d’ar vugale.\nE penn "Son ha Kan" emañ, ur gevredigezh a glask brudañ ar c’hanañ e brezhoneg.\n===Kan-ha-diskan, kanañ ha sonerezh===\nKanet en deus er festoù-noz dre Vreizh adalek 1977 gant e vreur Herve ha goude gant Fañch Perioù betek marv hemañ e 1998.\n===Skingomz ha kleweled===\nA-hend-all ez eo bet unan eus ar re o deus krouet [[Arvorig FM]] gant [[David ar Gall]], [[Andrev Roparzh]], [[Ronan Hirrien]], [[Ronan Debel]] ha tud all e [[Kommanna|Kommana]] e 1998,. Bremañ emañ ar bremañradio e [[Landerne]]. Eno ez eus 4 den o labourat e brezhoneg e-pad an deiz.
Sikouret en deus ober div lec’hienn vrudet er Rouedad : [[Kaouenn]], ur seurt ''[[YouTube]]'' e brezhoneg, hag "Hor Bed", ul lec’hienn gelaouennerezh. Raktresoù all a zo war ar stern war an dachenn-se. E Kaouenn e kaver meur aaa gant filmig savet gantañ.\n== Traoù all ==\n=== Mennozhioù diwar-benn ar brezhoneg ===\nKalzik en deus selaouet ar vrezhonegerien a-vihanik a-hed e vuhez, er gêr da gentañ. Krediñ a ra e rank yezh ar pemdez magañ ar yezh skrivet ; hag, ar c’hontrol ao zovezañ gwir ivez ! DiwarSetu ar pezh a skriv diwar-benn "Eostad" :\n
Brezhoneg klevet e Perroz eo ar pep brasañ eus ar gerioù a gaver amañ, gwir. Met brezhoneg Perroz a zo [[tregerieg]], hag an tregerieg a zo brezhoneg, hervez klevet ! An dra-se a zo gwir evit kement brezhoneg 'zo e Breizh ! Komzomp perrozeg, [[Leoneg|leoneg]], [[kerneveg]], bubrieg, plouvouskanteg, enez-suneg, [[gwenedeg]], an hini a gerfet, met komzomp brezhoneg. Ha pa skrivfomp, ‒ nemet ha skrivañ a rafen evit tud Perroz hag ar parrouzioù tro-war-dro hepken, e c’hallfen skrivañ e perrozeg, ‒ skrivomp e peurunvan ma vefomp komprenet dre Vreizh ! Abalamour da se em eus skrivet ar gerioù e peurunvan, ma c’hello darn eus ar gerioù ha troioù-lavar a zo amañ mont da binvikaat an holl vrezhonegoù. An distagadur evelkent a zo lakaet a zo distagadur ar ger evel ma ‘m eus e glevet pe hervez reolennoù an distagañ, pouez-mouezh ha taol-mouezh, ar yezh e-kostez Perroz.▼\n
« Pa ‘z on deuet en-dro da Vreizh e 1976 e taolis pled ouzh ar pezh a lavare an dud en-dro din, brezhonegerien ar vro, pa gomzent o yezh pemdez, em boa bernioù traoù da zeskiñ digante, ha koulskoude e komzen brezhoneg er gêr bemdez, brezhoneg ar vro, an hini a vez komzet etre Perroz ha [[Sant-Ke-Perroz|Sant-Ke]]. Bommoù 'zo a gleven a oa kazi ankouaet pe leusket a-gostez. Ankouaet e oa bet dastum anezhe pe pa oant bet dastumet e soñje d’al lennerien geriadurioù e oant pe nevez-ijinet, pe re lec’hel pe c’hoazh diamzeret. Un toullad mat a c’herioù a lavaren pe a gleven alies er gêr, a soñje din a veze lavaret bemdez gant an holl, na oa bet skrivet neblec’h ebet. Geriennoù 'zo a gaven kaer zoken, resis-kenañ o tennañ d’ur vicher pe d’un tech fentus bennak. Neuze, er penn-kentañ, un tamm hep pal sklaer ebet, dre garantez yezh moarvat, e krogis da skrivañ war dammoù paper an danvez-se a seblante din bezañ dibar.
\n▲Brezhoneg klevet e Perroz eo ar pep brasañ eus ar gerioù a gaver amañ, gwir. Met brezhoneg Perroz a zo [[tregerieg]], hag an tregerieg a zo brezhoneg, hervez klevet ! An dra-se a zo gwir evit kement brezhoneg 'zo e Breizh ! Komzomp perrozeg, [[Leoneg|leoneg]], [[kerneveg]], bubrieg, plouvouskanteg, enez-suneg, [[gwenedeg]], an hini a gerfet, met komzomp brezhoneg. Ha pa skrivfomp, ‒ nemet ha skrivañ a rafen evit tud Perroz hag ar parrouzioù tro-war-dro hepken, e c’hallfen skrivañ e perrozeg, ‒ skrivomp e peurunvan ma vefomp komprenet dre Vreizh ! Abalamour da se em eus skrivet ar gerioù e peurunvan, ma c’hello darn eus ar gerioù ha troioù-lavar a zo amañ mont da binvikaat an holl vrezhonegoù. An distagadur evelkent a zo lakaet a zo distagadur ar ger evel ma ‘m eus e glevet pe hervez reolennoù an distagañ, pouez-mouezh ha taol-mouezh, ar yezh e-kostez Perroz.\nNe blij ket din ar re a baoura ar yezh gant o gerioù gallekaet diwar re kennebeut : "teatr", "mersi bras", "poubelenn", ‒ ma klevfe an aotrou Poubelle ac’hanon ! ‒ ha me ‘oar-me... Souezhet e vefemp ma klevfemp war un enrolladenn bennak brezhonegerien gozh penn-kentañ an ugentvet kantved o komz. Gallekadurioù a zo bet a-viskoazh met a-gementadoù dister a-walc’h, sur. Ur ger evel "garantisañ" n’eo ket ur ger brezhonek evidon-me. "Gwarantiñ" avat a zo kalz brezhonekoc’h. Gouzout a reer bepred ez eo ''garantir'' an orin met tremenet eo dre vilin ar yezh, kement ma ankouaer an orin.\nAdtapet diwar « https://br.wikipedia.org/wiki/Dibar:MobileDiff/1813415 »


juillet | 2015 | ur blog eo …\nPublié le 29/07/2015 par Yann-Ber\nUr beurevezh fresk mor, ur c’hafedi.\nUrzhiet hon eus ur banne kafe. Al levrdier, ur boulom sioul, hegarat ha prederiet gant e labour. Emañ o paouez digeriñ e stal.\nDa c’hortoz e trec’hfe war ar benveg kafe ez eomp da arvestiñ ouzh an diskouezadeg.\nTresañ, pastel, akrilik… Ar pastelennoù eo a zalc’h va selloù, a sip va freder.\nGwelet ‘m boa c’hoazh war gartennoù post al labour-se ha ne oan ket bet tizhet. Gant ment an taolennoù e c’hoari an danvez, al lusk e kenaozadur an tres hag al livioù a gav e voud.\nUr bed a c’han, gant tudennoù, plijadurioù, poanioù, meiz, leurennet gant un den e sell digor. Reiñ a ra d’an hini a sell muioc’h eget ar pezh a zo er skeudenn. Reiñ a ra dezhañ an tro da embregiñ e voud.\nPenaos e teu ar besked da zebriñ an dud kement ha d’ o magañ, da zieubiñ ha bac’hañ o freder tro ha tro.\nAn toun a lonk al labourer hag al lonkadur-se a grou bed keit ma chom diseblant an tremeniad, arvester laouen, kofek sioul na wel ket ar pezh a c’hoari dirazañ.\nGlas ar besked a zeu da aloubiñ an dachenn a-bezh, binvioù ha tud.\nDistreiñ a reomp d’hon banne kafe.\nPlijet bras eo va c’hendivizerez.\nMa, an tresadennoù, a zo muioc’h eget berrtresañ, eeunaet, frammet, a c’hallfe reiñ un danevellañ nerzhek ha pinvidik a lakfe al lusk hag an tudennoù da dremen eus un dresadenn d’egile. Ken pinvidik hag al livadurioù pastel e c’hallfe bezañ, o pinvidikaat hag o munudaouiñ an eztaol.\nDiskouezadeg e Sant-Gwenole, librairie La Joie de Lire, 1añ – 31 gouere 2015\nun taol lagad war labour Steven Maze\nEvit ar c’heñver etre ar c’hartennoù hag al livadurioù eo c’hoarvezet ganin an hevelep tra gant Gauguin ha Le Douanier Rousseau. Plijus e oa bet din ar skeudennoù war ar boestoù gwastilli hag an deiziadurioù. Pa ‘m eus dizoloet al livadurioù en o mentoù gant o danvez eo bet mont evit gwir e-barzh bedoù ne ‘m boa ket soñjet e oa anezho.\nPa ‘z eus anv eus tresañ ha berrtresañ e venegin Mathurin Méheut, na anavezan ket kalz, ha Jules Gandjouan. O c’havout a ran pinvidik evit an doare ma vuhezont ar bed a zo dirak o selloù. N’int ket testoù eus ur furm a zo d’ ur mare hogen eus an tamm denelezh divent a eskor er pred. Zoken m’ en deus Grandjouan labouret a-zevri war aozioù micherourion derou an ugentvet kantved e ro kalz muioc’h eget an kez aozioù. Heñvel evit Méheut a ro d’ an hini a sell ouzh e labour kalz muioc’h eget «Breizh gwechall». Ouzhpennañ a reont d’ ar bed.\nskrivagner, laer pe grouer ?\nPublié le 26/07/2015 par Yann-Ber\nVictor Hugo zo ur savadur postek ha divrall evit ar re a oar diouzh al lennegezh.\nE-pad ehanoù an hañv ez eus er skingomz skingasadennoù war e zivoud bep beure, hag a-wechoù eo hegasus ha pompadus.\nEvidon a zo bet rediet evel an holl e Frañs da lenn un nebeut pajennadoù digantañ eo chomet en ur c’horn distro eus va spered unan eus ar skrivagnerion o deus roet eus an dud vihan un dezerc’had evit gweladennerion a-ziavaez o deus da c’houzout petra heverk zo da na c’hwitout er paour kaezh indianed-se.\nHag o deus skrivagnerion evel Zola ha Hugo kenderc’het daoust dezho seurt derc’had ?\nAr pezh a chom eus an dud vunut ned eo nemet dafar da sevel tudennoù a enkorf prederioù an aozerion.\nNed eo nemet ur rezhienn ouzhpenn eus derc’had an henvroidi er bed-mañ. An derc’had-se a zermen pep tra a-zivout an istud distuz, a-zivout pezh int sañset ober, ar pezh a soñjont hag o zrivliadoù.\nGwir eo evit an arz hag evit an armerzh hag ar politikerezh ivez.\nNep eztaol piaouel a-berzh ar ouezidi zo dispriziet, berzet, laeret. Ne c’hellont e nep doare lavarout o istor na sevel un istor. Diouzhtu ez eer dezho evel ouzh bugale a gelenner dezho treuziñ ar straed en doare nemetañ a zo d’ ober, sañset. O istor a vo livet gant tud estren d’ o buhezañ ha ne vint ket aotreet da reiñ o soñj war un oberenn re gemplezh evito dre anien.\nArgaset eo bet seurt poblañs en anistor hag erlerc’hiet outi un handerc’had aet da werc’helezh.\nMat e vefe d’an aozerion en o brud kaout uvelded da emouezañ ouzh bevennoù o handerc’had.\nE Breizh hon eus bet ar chañs da gaout e Roparz Hemon ur skrivagner diles a zigoras d’ ar bed ur vaezienn nevez, gallusted un azginivelezh. Siwazh n’ eo ket bet ganet gant e lennegezh ur bed nevez. Un dargouezh ret e oa hogen n’eo ket spirus avat.\nEn e handerc’hadoù e oa aes kavout an darempredoù etre an holl dud a ampar ur boblañs, en o zouez ar skrivagner e zislavaroù arvarus. Ar bodad tud a ampare stroll kenlabourerion ar prantad-se a oa ledanoc’h o eskemmoù hag o frederioù eget al lennegezh, pe ar yezh. Alese eo pinvidik a-walc’h o zudennoù da ezteurel soutilderioù dislavaroù ar skrivagner a zo den ur gevredigezh ha den an hollved. Techet eo avat da dec’hout en e labour hiniennel, d’ em em repuiñ el lodennig denelezh pleustret gantañ pa c’hoarvez d’an traoù bezañ tenn.\nHag e vo tud evit merzout seurt pinvidigezh, seurt digor war ar bed ?\nAl lennegezh a-vremañ e Breizh a hañval strishaat da galvezerezh ha diduamant o pellaat diouzh ar vuhez. Ma eskoras er goudebrezel ha betek ar bloavezhioù 70 roudoù ur stuzegezh orinel a denne e sapr eus burzhudoù an etrebrezel, ez hañval bezañ aet da get evit ar pred, beuzet ma ‘z hañval bezañ poblañs Vreizh er stuzegezh arallekaus hollc’halloudek a ren war ar bed.\nHag e c’hellomp amparañ amveziadoù ur burzhud all ?\nJe fais des vers sans en avoir l’air comme Victor Hugo assis sur son pot a lavare rimadellig va bugaleaj. Soutilderioù a rez al letonenn…\nPublié le 21/07/2015 par Yann-Ber\nan noz o tibunañ a bep tu\nanrakweladus e vevenn\nsteuziet eo ar bed\nsteuziet an holl dud.\nNijadenn en deñvalijenn\nFraoñvadeg mouget ar c’heflusker\nchouradenn an avel\nwar ar c’harr a ya diharz\ndisoñjet eo kement a zo tremenet\nAr skingomz a gas diastal e sonerezh.\nAr skuizhnez a zistumm an egor\na deuz an amzer\na ziverk kement n’eo ket ar pred.\neur mesedj tou iou Roudi…\neget tarzh an notennoù-se\nPublié le 19/07/2015 par Yann-Ber\nNa blijadurus eo gwelout\nar re se a zo e pep lec’h\na gomz diouzh ar beure er skingomz\na emziskouez da noz war ar skrammoù\na skriv a vil vern levrioù\na leugn ar c’helaouennoù\ngant o gerioù dibabet ken mat\nna begen kaer ez int\nken pinvidik o c’haozioù\nnag a amzer a foranont evidomp\nda ziskouez dimp pezh a z0 dleet dezho\nint hag a boagn\nint hag a labour noz ha deiz\nint a zo gouleier hon buhezioù dister\nkinkladurioù hon dremmwelioù stouv\npegen disammet on\npa soñjan e prederiont e ‘m lec’h\nda bep eilenn\ne pep pred\ne reont evidon pezh on divarrek d’ober\nganet ma’ z on er fank\nskoliataet gant ur bagad mibion gouerion ha micherourion\ntrugarez vras deoc’h c’hwi holl\nra gendalc’hot da vevañ e’ m lec’h\nbetek ma vin er bez\nma c’hallo an dud lavarout\nnag ur vuhez kaer\no deus bevet evitañ.


Lestrigoned - Wikipedia\nSkeudenn gant John Flaxman evit an Odysseia (1810)\nAl Lestrigoned (henc'hresianeg : Λαιστρυγόνες Laistrugónes) zo, e mitologiezh Henc'hres, ur bobl ramzed vojennel hag a zebre tud. Meneget int dreist-holl en Odysseia gant Homeros, a ra anv eus « al Lestrigoned kreñv, muioc'h ramzed evit tud ». Tremen a reas Odysseüs, haroz ar meurgan, dre o rouantelezh pa oa war e hent d'ar gêr goude Brezel Troia. Debret e oa ar braz eus tud Odysseüs gant ar ramzed a zistrujas ivez unnek eus e zaouzek lestr gant mein taolet diwar an tornaod. Lestr Odysseüs ne voe ket dispennet abalamour ma oa kuzhet en un ouf\n2 Kevredigezh al Lestrigoned\n3 Al Lestrigoned er skridoù klasel\nAl lestrigoned a-zevri o teuler mein ouzh listri Odysseüs. Livadenn war ur voger eus diwezh ar Iañ kantved.\nGoude bezañ kuitaet Troia, Odysseüs\nGant un dousennad listri a erruas dindan kreñvlec'h roc'hellek Lamos : Telepilos, keoded al Lestrigoned, el lec'h ma weler ar maesaer gervel ar bugul : rak pa zistro unan d'ar gêr ez a unan all kuit hag a respont dezhañ ; un den dilu a c'hounezfe daou c'hopr, unan o peuriñ an oc'hen, egile an deñved gwenn ; rak nes eo hentoù an deiz ha re an noz.. »\n(Odysseia, X, 82-86)\nLamos n'eo ket meneget en-dro diwezhatoc'h, marteze e oa saver ar geoded pe marteze anv an enezenn el lec'h ma oa savet. Mont a reas al listri tre en aber gronnet gant tevennoù serzh, gant ul lec'h hepken da dremen etre daou veg-douar. Kas a reas ar gabitened o listri e-barzh hag o eoriañ tost an eil re diouzh ar re all. Odysseüs avat a eorias e lestr er-maez eus an aber.\nKas a reas an haroz diaraogerien a em gavas gant merc'h roue an enezenn, Antifates, roue al Lestrigoned. Homañ a roas disaouzan dezhe eus ti he zad met ur wezh erru er palez, ar rouanez ha gervel he fried. Hennezh a c'halvas diouzhtu al Lestrigoned a-raok lazhañ unan eus an diaraogerien ha plaouiañ anezhañ. Tec'het a reas ar vartoloded a oa chomet bev, Eüriloc'hos ha Polites, betek o listri, heuliet gant miliadoù a Lestrigoned, galvet gant ar roue, a lazhas un niver bras eus keneiled Odysseüs dre deuler mein diwar lein an tornaod ha goude a-daolioù gouzifiad ouzh ar re a oa en dour. Ar gouron hepken ha martoloded e vag a zeuas a-benn da dec'hel dibistig war o lestr.\nDa c'houde ez eas Odysseüs kuit betek enezenn Kirke, war Enez Aiaia.\nKevredigezh al Lestrigoned[kemmañ | kemmañ ar vammenn]\nAl Lestrigoned n'int ket Gresianed, mes Homeros o zaolenn war patrom rouaned an Akeaned en amzer Brezel Troia (XIIvet kantved a-raok hon oadvezh) : deskrivañ a ra ur palez en ur geoded uhel, dezhi un anv henc'hresianek, Telepilos, ar pezh a dalvez « Pilos a-bell », enebet evel-se ouzh « Pilos an traezhioù », keoded ar roue Nestor fur. Ur porzh zo « anavezet mat gant ar vartoloded », e deun un aber : « un tornaod doubl, serzh ha difaout, a c'hronn anezhi, ha daou veg douar hir a sav an eil a-dal d'egile e-kichen an tremen, hag a strisha anezhañ.»\nEmañ al Lestrigoned o vevañ en ur geoded, ἄστυ, poli en henc'hresianeg, gant ur blasenn foran, un agora. « Palez brudet » o roue, anvet Antifates, zo ur savadur kaer « dezhi toennoù uhel » e-kichen an agora. Al Lestrigoned erziwezh a zebr tud en un doare lidek e-doug banvezioù, evel m'el laka da gompren ar ger henc'hresianeg δαῖτα.\nAl Lestrigoned er skridoù klasel[kemmañ | kemmañ ar vammenn]\nToukidides a skriv e soñjed e oa al Lestrigoned, hag ar gikloped ar c'hentañ annezidi eus Sikilia\nHomeros, Odysseia X, 82-131 ; XXIII, 318-322. (Lenn enlinenn)\nOvidius, Metamorphosae (Lenn enlinenn) XIV, 233 ha goude\nToukidides, Istor Brezel ar Peloponnesos VI, II, 1 (Lenn enlinenn)\n↑ 1,0 ha1,1 (X, 120).\n↑ The Odyssey, Homeros, troet gant Samuel Butler. Kan X.\n↑ Odysseia, X, 87-90.\n↑ Odysseia, X, 124.\n↑ Toukidides, Istor Brezel ar Peloponnesos 6.2\nJean Cuisenier, Le Périple d'Ullysse, Fayard, Paris, 2003\nJean Bérard, La Colonisation grecque de l’Italie méridionale et de la Sicile dans l'Antiquité, L'Histoire et la légende, Presses Universitaires de France, Paris, 1957\nVictor Bérard, Nausicaa et le retour d'Ulysse, les navigations d'Ulysse, Armand Colin, Paris, 1929, levrenn IV\nAdtapet diwar « https://br.wikipedia.org/w/index.php?title=Lestrigoned&oldid=1862290 »\nPobloù mitologiezh Henc'hres


Bilioù - Wikipedia\nSant-Yann-Brevele (betek 2015)\nMourieg (abaoe 2015)\n353 ann. (2017)\n47° 52′ 09″ Norzh\n2° 37′ 54″ Kornôg / 47.8692, -2.63166666667\nbihanañ 81 m — brasañ 167 m\nBilioù a zo ur gumun eus Breizh e Kanton Mourieg e departamant ar Mor-Bihan.\nMelestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet e Kanton Pluveleg; e Bann Josilin e oa; dilamet e voe Kanton Pluveleg e 1801 ha lakaet Bilioù e Kanton Sant-Yann-Brevele gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Bilioù en Arondisamant Gwened bet krouet e 1800.\nDekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ur person, Curo e anv.\nBrezel-bed kentañ: 36 gwaz eus ar gumun a gollas o buhez abalamour d'ar brezel, d.l.e. 6,05 % eus he foblañs e 1911;\nEil Brezel-bed: mervel a reas seizh den;\nBrezel Aljeria: ur gwaz a varvas  ;\n(br) Bilioù war lec'hienn Geobreizh\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 51, 278 ha 351\n↑ Cassini - EHESS - Bilioù - Fichenn ar gumun\nAdtapet diwar « https://br.wikipedia.org/w/index.php?title=Bilioù&oldid=1737137 »\nDernière modification le 27 Gen 2017, à 19:54\nKemmoù diwezhañ degaset d'ar bajenn-mañ d'an 27 Gen 2017, da 19:54.


Júu ʼmɨ́ɨ e cacuo fidiée Lucas 24\n(Mt. 28:1-10; Mr. 16:1-8; Jn. 20 :1-10)\n1 Jo̱ mɨ˜ cangɨ́ˋ e jmɨɨ˜ e jmiꞌíngꞌˊ jaléngꞌˋ dseaˋ Israel, jo̱ jmɨɨ˜ laꞌuii˜ quiáꞌˉ semaan˜ laꞌeeˋ eáangˊ jaléngꞌˋ i̱ dseamɨ́ˋ i̱ cajalíingˉ có̱o̱ꞌ˜ Jesús catɨˊ Galilea do caleábˋ catú̱ˉ cangolíiñˉ fɨˊ lɨ˜ sɨꞌaangˇ Jesús, jo̱ quie̱rˊ jaléꞌˋ jmɨɨˋ jmeafɨɨˋ có̱o̱ꞌ˜guɨ jaléꞌˋ noo˜ jmeafɨɨˋ e nɨcaguiarˊ guiʉ́ˉ lamɨ˜ jéengˊguɨ do quiáꞌˉ e sɨꞌíˆ nisúuiñˉ dseaˋ do. 2 Jo̱ mɨ˜ caguilíiñˉ e tooˋ jiáaˊ lɨ˜ caꞌángˉ Jesús, jo̱ cangárˉ e nɨsɨnabˊ e ooˉ é̱e̱ˋ do, jo̱ cabꞌˊ nɨró̱o̱ˋ e cu̱u̱˜ e cajnɨ́ˉ mɨ˜ caꞌángˉ dseaˋ do. 3 Jo̱ cangotáamꞌ˜bre fɨˊ dsíiˊ e é̱e̱ˋ do, dsʉꞌ joˋ cadséiñꞌˋ Jesús fɨˊ dsíiˊ jo̱. 4 Jo̱ mɨ˜ cangáˉ i̱ dseamɨ́ˋ do lajo̱, jo̱ dsíngꞌˉ cafǿiñꞌˊ jí̱i̱ꞌ˜ joˋ ñirˊ e˜ nijmérˉ. Jo̱ lajeeˇ jo̱ co̱o̱ˋ cangáˉbre e cajnéngˉ gángˉ dseañʉꞌˋ quiá̱ꞌˉ laco̱ꞌ teáaiñˉ, jo̱ i̱ dseañʉꞌˋ do quiꞌrˊ ꞌmɨꞌˊ téˋ e jɨꞌˋ jloꞌˆ. 5 Jo̱ dsíngꞌˉ cafǿngꞌˊ i̱ dseamɨ́ˋ do mɨ˜ tɨˊ lɨ˜ cangáiñˉ i̱ dseañʉꞌˋ do, jo̱ catúuiñˊ cartɨˊ ni˜ uǿˆ dsʉꞌ e cafǿiñꞌˊ dseaˋ do. Jo̱guɨbaꞌ caféꞌˋ i̱ dseañʉꞌˋ do e caféiñꞌˊ i̱ dseamɨ́ˋ do jo̱ cajíñꞌˉ:\n—¿Jialɨꞌˊ ngɨˋnaꞌ ꞌnángꞌˋnaꞌ jee˜ jaléngꞌˋ ꞌlɨɨ˜ i̱ dseaˋ i̱ jí̱ꞌˋ lana? 6 Co̱ꞌ nɨcají̱bꞌˊtu̱r caléꞌˋ catú̱ˉ, jo̱baꞌ joˋ i̱ seengˋ fɨˊ la. Té̱e̱ˊ óoˊnaꞌ jial cajíñꞌˉ lamɨ˜ cateáaiñˋ có̱o̱ꞌ˜ ꞌnʉ́ꞌˋ fɨˊ Galilea, 7 mɨ˜ cajíñꞌˉ e írˋ, dseaˋ cagüéiñˉ fɨˊ jmɨgüíˋ e jáarˊ fɨˊ ñifɨ́ˉ e lɨ́ɨiñˊ jaangˋ dseaˋ jmɨgüíˋ, dseángꞌˉ ꞌnébˉ e nijángꞌˋ dseaˋ írˋ fɨˊ jaguóˋ jaléngꞌˋ dseaˋ dseeˉ dseaˋ quiˊ cartɨˊ nijngaꞌˉ dseaˋ do quiáꞌrˉ fɨˊ dseꞌˋ crúuˆ, jo̱ dsʉꞌ mɨ˜ nidsíngˉ ꞌnɨˊ jmɨɨ˜ lajo̱, nijí̱bꞌˊtu̱r caléꞌˋ catú̱ˉ.\n8 Jo̱ mɨ˜ canúuˉ i̱ dseamɨ́ˋ do e júuˆ na, jo̱guɨbaꞌ cadsengꞌˉ dsíirˊ jaléꞌˋ júuˆ quiáꞌˉ Jesús. 9 Jo̱ dsifɨˊ lajo̱b caquɨngꞌˉtu̱r, jo̱ cangojméeꞌrˇ júuˆ i̱ dseaˋ guijángˋ quiáꞌˉ Jesús có̱o̱ꞌ˜guɨ jaléngꞌˋ i̱ dseaˋ caguiaangˉguɨ do. 10 Jo̱ jaléngꞌˋ i̱ dseamɨ́ˋ i̱ caguicó̱o̱ˋ júuˆ do siirˋ Yáˆ i̱ seengˋ fɨˊ Magdala, jaangˋguɨ i̱ siiˋ Sɨhuo̱o̱ˉ, jaangˋguɨ i̱ siiˋ Yáˆ niquiáꞌˆ Tiáa˜, jo̱guɨ quíimꞌ˜bɨ dseamɨ́ˋ i̱ caguiaangˉguɨ cajo̱. 11 Jo̱ mɨ˜ canúuˉ i̱ dseaˋ guijángˋ do lado, caꞌɨ́ˋ dsíirˊ e ngaamˋ i̱ dseamɨ́ˋ do, jo̱ jaˋ eeˋ jáꞌˉ calɨ́iñˉ lají̱i̱ꞌ˜ júuˆ e quiéeiñꞌˋ do.\n12 Jo̱ dsʉꞌ Tʉ́ˆ Simón dsifɨbˊ cangórˉ güɨꞌíiˊ e cangojǿørˆ e fɨˊ tooˋ é̱e̱ˋ do. Jo̱ mɨ˜ caguiérˉ fɨˊ jo̱, jo̱ catúuiñˊ cajǿørˉ jo̱ cangárˉ e jí̱i̱ꞌ˜ e ꞌmɨꞌˊ e caquɨngꞌˉ dseaˋ dobaꞌ néeˊguɨ. Jo̱ dsifɨˊ ladob cangángꞌˉtu̱r, jo̱ dsíngꞌˉ cangogáˋ dsíirˊ quiáꞌˉ jaléꞌˋ e cangárˉ do.\nMɨ˜ cangolíingˉ gángˉ dseaˋ quiáꞌˉ Jesús fɨˊ Emaús\n13 Jo̱ e jmɨɨ˜ jo̱, gángˉ lajeeˇ laꞌóꞌˋ i̱ dseaˋ i̱ cangɨˊ có̱o̱ꞌ˜ Jesús do cataiñꞌˉ fɨˊ e cangolíiñˆ fɨˊ co̱o̱ˋ fɨɨˋ lɨ˜ siiˋ Emaús e néeˊ guicó̱ˋ kilómetro lɨ́ꞌˆ lɨˊ caluuˇ fɨɨˋ Jerusalén. 14 Jo̱ lajeeˇ teáangꞌˇ i̱ dseaˋ do fɨˊ, jo̱ ngolíiñˉ sɨ́ɨiñˋ quiáꞌˉ jaléꞌˋ e nɨcalɨ́ˉ fɨˊ Jerusalén lajeeˇ e jmɨɨ˜ jo̱. 15 Jo̱ lajeeˇ ngolíiñˉ, cangoquiéengˊ Jesús, jo̱ canaaiñˋ ngɨrˊ co̱lɨɨng˜ có̱o̱iñꞌ˜ do. 16 Jo̱ jǿømˉ i̱ dseaˋ gángˉ do Jesús, dsʉꞌ jaˋ cangɨ́ɨiñˋ faꞌ e calɨcuíiñˋ dseaˋ do ladsifɨˊ lado. 17 Jo̱ cajmɨngɨꞌˊ Jesús i̱ dseaˋ gángˉ do jo̱ casɨ́ꞌˉreiñꞌ jo̱ cajíñꞌˉ:\n—¿E˜ jaléꞌˋ e sɨɨng˜ ꞌnʉ́ꞌˋ lajeeˇ teáangꞌ˜naꞌ fɨˊ? ¿Jialɨꞌˊ lɨ́ɨngˊnaꞌ fɨꞌíˆ?\n18 Jo̱ jaangˋ i̱ dseañʉꞌˋ do i̱ nisiiˋ Cleofas cañíirˋ quiáꞌˉ Jesús, jo̱ casɨ́ꞌrˉ dseaˋ do jo̱ cajíñꞌˉ:\n—Lajɨɨmˋ dseaˋ nɨñirˊ jaléꞌˋ e nɨcalɨ́ˉ fɨˊ Jerusalén lajeeˇ e jmɨɨ˜ e cangɨ́ɨngˊ na. Jo̱ ¿su jí̱i̱ꞌ˜ ꞌnʉbˋ dseaˋ guiinꞌ˜ fɨˊ Jerusalén e jaˋ ñíꞌˆ jaléꞌˋ e nɨcalɨ́ˉ fɨˊ jo̱?\n19 Jo̱baꞌ cajmɨngɨ́ɨˋtu̱ Jesús quiáꞌˉ i̱ dseaˋ do jo̱ cajíñꞌˉ casɨ́ꞌˉreiñꞌ:\n—¿E˜ jaléꞌˋ e nɨcalɨ́ˉ fɨˊ jo̱?\nJo̱baꞌ cañíiˋ i̱ dseaˋ gángˉ do jo̱ cajíñꞌˉ:\n—Móꞌˆ jáaˊnaaꞌ sɨɨ˜naaꞌ jaléꞌˋ e calɨ́ngˉ Jesús i̱ seengˋ fɨˊ Nazaret, jaangˋ dseaˋ ꞌgøngꞌˊ i̱ caféꞌˋ cuaiñ˜ quiáꞌˉ Fidiéeˇ, jo̱ cajméerˋ jaléꞌˋ e quɨ́ɨꞌr˜ jmɨɨ˜ e dsigáˋ dsíiˊ dseaˋ, jo̱guɨ eáangˊ ꞌgøngꞌˊ jaléꞌˋ júuˆ e caféꞌrˋ cajo̱; 20 jo̱guɨ sɨɨ˜naaꞌ jial cajméeˋ jaléngꞌˋ fii˜ jmidseaˋ có̱o̱ꞌ˜guɨ jaléngꞌˋ dseata˜ quíˉiiꞌ mɨ˜ cajáiñꞌˋ dseaˋ do fɨˊ jaguóˋ jaléngꞌˋ dseaˋ fɨɨˋ e laco̱ꞌ niteáiñˉ dseaˋ do fɨˊ dseꞌˋ crúuˆ cartɨˊ nijngángꞌˉneiñꞌ. 21 Jo̱ jneaꞌˆ nɨsɨta˜ dsiˋnaaꞌ e íˋbre dseaˋ i̱ nileángˉ jneaꞌˆ, dseaˋ lɨ́ɨˊnaaꞌ dseaˋ góorˋ dseaˋ Israel. Jo̱ dsʉꞌ lana nɨngóoˊ ꞌnɨˊ jmɨɨ˜ e cangojéeˊ jaléꞌˋ e jo̱. 22 Jo̱ co̱o̱ˋ tú̱ˉ mɨ́ɨngꞌ˜ dseamɨ́ˋ i̱ quíingꞌ˜ jee˜ jneaꞌˆ nɨcaguilíiñˋ ꞌmaꞌeeˋ e fǿiñꞌˋ jneaꞌˆ, co̱ꞌ nicangolíiñˆ e jaˋ mɨˊ jneáˋ røøˋ fɨˊ lɨ˜ caꞌángˉ dseaˋ do, 23 jo̱ dsʉꞌ joˋ seengˋ i̱ ꞌlɨɨ˜ do e tooˋ lɨ˜ caꞌírˉ do mɨ˜ caguilíiñˉ. Jo̱baꞌ mɨ˜ caquɨngꞌˉtu̱r, quié̱e̱rˋ júuˆ e cangáiñˉ ángeles quiáꞌˉ Fidiéeˇ i̱ cajíngꞌˉ e nɨcají̱bꞌˊtu̱ Jesús caléꞌˋ catú̱ˉ. 24 Jo̱ lɨ́ˉ jo̱, cangolíingˉ fɨˊ jo̱ co̱o̱ˋ tú̱ˉ mɨ́ɨngꞌ˜ dseaˋ i̱ laꞌóꞌˋ ngɨˊ có̱o̱ꞌ˜naaꞌ e fɨˊ do, jo̱ cangáˉbre cajo̱ dseángꞌˉ jí̱i̱ꞌ˜ laco̱ꞌ júuˆ e quié̱e̱ˋ i̱ dseamɨ́ˋ do, jo̱ dsʉꞌ jaˋ cangáiñˉ Jesús.\n25 Jo̱baꞌ cajíngꞌˉ Jesús casɨ́ꞌrˉ i̱ dseaˋ gángˉ do:\n—¡Sóongˉ jaˋ iing˜ ꞌnʉ́ꞌˋ e ningángꞌˋnaꞌ jaléꞌˋ eeˋ lɨ́ɨˊ, jo̱guɨ dsíngꞌˉ jmɨꞌɨɨngˇnaꞌ e jáꞌˉ nilíingˋnaꞌ jaléꞌˋ júuˆ e caguiaˊ jaléngꞌˋ dseaˋ i̱ caféꞌˋ cuaiñ˜ quiáꞌˉ Fidiéeˇ malɨꞌˋguɨ eáangˊ! 26 Co̱ꞌ dseángꞌˉ ꞌnéˉbaꞌ e cangongɨ́ɨngˉ Dseaˋ Jmáangˉ jaléꞌˋ e jo̱ nʉ́ꞌˉguɨ e nidséngꞌˉtu̱r caléꞌˋ catú̱ˉ fɨˊ ñifɨ́ˉ quiáꞌrˉ.\n27 Jo̱ dsifɨˊ ladob canaangˋ Jesús e sɨ́ꞌrˋ i̱ dseaˋ gángˉ do jaléꞌˋ júuˆ e féꞌˋ uii˜ quiáꞌrˉ fɨˊ ni˜ jiˋ quiáꞌˉ Fidiéeˇ, jo̱ canaaiñˋ catɨˊ júuˆ quiáꞌˉ Moi˜ có̱o̱ꞌ˜guɨ jaléꞌˋ júuˆ caguieeˉguɨ e cajmeꞌˊ i̱ dseaˋ i̱ caféꞌˋ cuaiñ˜ quiáꞌˉ Fidiéeˇ.\n28 Jo̱ malɨɨ˜guɨ lajo̱, mɨ˜ caguilíingˉ i̱ dseaˋ gángˉ do e fɨɨˋ lɨ˜ ngolíiñˉ do, jo̱ cajméeˋ Jesús e lafaꞌ e ngóoˊbɨr tɨˊ lɨ˜ huí̱i̱ˆguɨ, 29 dsʉꞌ i̱ dseaˋ gángˉ do cajméerˋ e caje̱bˊ Jesús e fɨɨˋ do jo̱ casɨ́ꞌˉreiñꞌ do:\n—La je̱˜ có̱o̱ꞌ˜ jneaꞌˆ, co̱ꞌ nɨcaꞌlóobˉ eáangˊ jo̱ tɨˊ lɨ˜ niꞌíˋ nʉ́ʉbˆ.\nJo̱ mɨ˜ cajíngꞌˉ i̱ dseaˋ do lado, jo̱ caje̱bˊ Jesús fɨˊ lɨ˜ caje̱ˊ i̱ dseaˋ gángˉ do. 30 Jo̱ mɨ˜ tɨˊ lɨ˜ caguárˋ e nidǿꞌrˉ ir˜ e canʉʉˋ, jo̱ catɨ́ɨngˉ Jesús co̱o̱ˋ iñíꞌˆ jo̱ cacuøꞌrˊ guiꞌmáangꞌˇ Fidiéeˇ, jo̱ lɨ́ˉ jo̱ cafíiñˋ e iñíꞌˆ do jo̱ cacuøꞌrˊ i̱ dseaˋ gángˉ do. 31 Jo̱ mɨ˜ cajméeˋ Jesús lado, jo̱b mɨ˜ calɨlíꞌˆ i̱ dseaˋ gángˉ do e ni˜ dseángꞌˉ Jesús i̱ dseaˋ do. Jo̱ dsʉꞌ dsifɨˊ ladob cangoꞌíingˊ dseaˋ do e laco̱ꞌ guiꞌnáꞌˆ jǿømˉbɨr. 32 Jo̱ dsifɨˊ ladob canaangˋ i̱ dseaˋ gángˉ do sɨ́ꞌˋ rúiñꞌˋ:\n—Lado ꞌmɨ́ɨˉ, lajeeˇ téeꞌˇnaaꞌ fɨˊ, dsíngꞌˉ calɨꞌiáangˋ dsiˋnaaꞌ mɨ˜ cajmeaꞌrˊ jneaa˜aaꞌ júuˆ jaléꞌˋ e féꞌˋ fɨˊ ni˜ jiˋ quiáꞌˉ Fidiéeˇ uii˜ quiáꞌrˉ, dseaˋ lɨ́ɨiñˊ Dseaˋ Jmáangˉ, ¿jáˆ jáꞌˉ?\n33 Jo̱ joˋ cajmɨꞌɨɨng˜ yaang˜ i̱ dseaˋ gángˉ do, co̱ꞌ dsifɨˊ ladob caquɨngꞌˉtu̱r cangolíiñˋ fɨˊ Jerusalén fɨˊ lɨ˜ caseángꞌˊtu̱r có̱o̱ꞌ˜ jaléngꞌˋ i̱ dseaˋ guijángˋ do có̱o̱ꞌ˜guɨ dseaˋ caguiaangˉ i̱ ngɨˊ có̱o̱ꞌr˜ do. 34 Jo̱ dsifɨˊ mɨ˜ cangángˉ rúiñꞌˋ, jo̱ lalab cajíngꞌˉ i̱ dseaˋ fɨ́ɨngˊ do jo̱ casɨ́ꞌˉreiñꞌ:\n—E jáꞌˉbaꞌ e nɨcají̱ꞌˊtu̱ Fíiˋnaaꞌ, co̱ꞌ Tʉ́ˆ Simón nɨcangáˉ quiáꞌrˉ.\n35 Jo̱ jo̱guɨbaꞌ cajméeˋ i̱ dseaˋ gángˉ do júuˆ jaléꞌˋ e calɨ́iñˉ guiáꞌˆ fɨˊ, jo̱ jial calɨcuíiñˋ Jesús mɨ˜ tɨˊ lɨ˜ cafíingˋ dseaˋ do iñíꞌˆ e nidǿꞌrˉ.\nMɨ˜ cajmijnéngˉ ꞌñiaꞌˊ Jesús fɨˊ quiniˇ dseaˋ quiáꞌrˉ\n(Mt. 28:16-20; Mr. 16:14-18; Jn. 20 :19-23)\n36 Jo̱ lajeeˇ guiꞌnáꞌˆ sɨ́ɨmˋbɨ i̱ dseaˋ do jaléꞌˋ e júuˆ na, co̱o̱ˋ cajnémˉ Jesús jo̱ casíngꞌˋ ꞌñiaꞌrˊ jee˜ jaléngꞌˋ i̱ dseaˋ do jo̱ casɨ́ꞌˉreiñꞌ do lala:\n—Güɨlɨseemˋ ꞌnʉ́ꞌˋ juguiʉ́ˉ júuˆ røøˋ.\n37 Jo̱ mɨ˜ cangángˉ i̱ dseaˋ do Jesús, dsíngꞌˉ cafǿiñꞌˊ jo̱ canaaiñˋ ɨˊ dsíirˊ e jǿøiñˉ jaangˋ dseaˋ guíˋ.\n38 Jo̱baꞌ cajíngꞌˉ Jesús casɨ́ꞌrˉ jaléngꞌˋ i̱ dseaˋ do:\n—¿Jialɨꞌˊ ꞌgóꞌˋnaꞌ? Jo̱ ¿jialɨꞌˊ jmooˋnaꞌ e jaˋ jáꞌˉ lɨ́ɨngˋnaꞌ e jnea˜? 39 Fɨng na jǿøˉduꞌ guóoˋo có̱o̱ꞌ˜guɨ tɨ́ɨˋɨ, co̱ꞌ dseángꞌˉ jneab˜ la. Güɨngꞌˊnaꞌ jnea˜ jo̱guɨ jøøng˜naꞌ jnea˜, co̱ꞌ jaangˋ dseaˋ guíˋ jaˋ teáaiñꞌ˜ móoˋ o̱ꞌguɨ seaˋ looˋ táaiñˋ laco̱ꞌ móoˉ ꞌnʉ́ꞌˋ e seaˋ quiéˉe lana.\n40 Jo̱ mɨ˜ cajíngꞌˉ Jesús lado, jo̱ caꞌeꞌrˊ jaléngꞌˋ i̱ dseaˋ do lajɨˋ tú̱ˉ guóorˋ có̱o̱ꞌ˜guɨ tɨɨrˉ. 41 Jo̱ dsʉꞌ i̱ dseaˋ do jaˋ jáꞌˉ calɨ́mˉbɨr uíiꞌ˜ e dsíngꞌˉ dsigáˋ dsíirˊ jo̱guɨ e iáangˋ dsíirˊ cajo̱. Jo̱baꞌ cajíngꞌˉ Jesús casɨ́ꞌrˉ jaléngꞌˋ i̱ dseaˋ do:\n—¿Su jaˋ eeˋ seaˋ cuǿˆjiʉꞌ dǿøꞌ˜ø lana?\n42 Jo̱baꞌ i̱ dseaˋ do cacuøꞌrˊ Jesús caꞌnáangꞌ˜ ꞌñʉˋ i̱ cuɨ́ɨngˋ có̱o̱ꞌ˜guɨ caꞌnáꞌˆ miꞌˊ e a˜ taꞌˊ. 43 Jo̱ caꞌímꞌˋ Jesús e do, jo̱ cagǿꞌˋbre do fɨˊ quiniˇ jaléngꞌˋ i̱ dseaˋ do. 44 Jo̱ mɨ˜ cangoyúungꞌ˜ e cagǿꞌrˋ, jo̱ casɨ́ꞌrˉ jaléngꞌˋ i̱ dseaˋ do jo̱ cajíñꞌˉ:\n—Lajaléꞌˋ e nɨcalɨ́nˉn, e jo̱b e cafɨ́ɨˉɨ ꞌnʉ́ꞌˋ lamɨ˜ cangɨ́ˆnaaꞌ co̱lɨɨng˜ e dseángꞌˉ ꞌnéˉ e nilɨtib˜ jaléꞌˋ e féꞌˋ uii˜ quiéˉe fɨˊ ni˜ jiˋ quiáꞌˉ Fidiéeˇ e cajmeꞌˊ Moi˜ jo̱guɨ fɨˊ ni˜ jiˋ e cajmeꞌˊ dseaˋ i̱ caféꞌˋ cuaiñ˜ quiáꞌˉ Fidiéeˇ jo̱guɨ e féꞌˋ fɨˊ ni˜ jiˋ e siiˋ salmos.\n45 Jo̱ lɨ́ˉ jo̱, cajméeˋ Jesús e cangángꞌˋ jaléngꞌˋ i̱ dseaˋ do jaléꞌˋ e féꞌˋ fɨˊ ni˜ jiˋ jo̱ uii˜ quiáꞌrˉ. Jo̱ lɨ́ˉ jo̱ casɨ́ꞌˉreiñꞌ lala jo̱ cajíñꞌˉ:\n46 —Lajo̱b to̱o̱˜ fɨˊ ni˜ jiˋ quiáꞌˉ Fidiéeˇ e dseángꞌˉ nɨsɨꞌíˆbaꞌ e cajúnˉn, jnea˜ dseaˋ lɨ́ɨnˊn Dseaˋ Jmáangˉ i̱ casíingˋ Fidiéeˇ fɨˊ jmɨgüíˋ la, jo̱ mɨ˜ catɨ́ˋ ꞌnɨˊ jmɨɨ˜ lajo̱, cají̱bꞌˊtú̱u̱ caléꞌˋ catú̱ˉ; 47 jo̱guɨ ꞌnéˉ e niniꞌˉ dseaˋ júuˆ quiéˉe laco̱o̱ˋ fɨɨˋ fɨˊ laꞌúngˉ fɨˊ jmɨgüíˋ, jo̱ ꞌnéˉ ninángˋ e jo̱ catɨˊ Jerusalén e laco̱ꞌ niquɨ́ꞌˉ jíngꞌˋ yaang˜ dseaˋ fɨˊ quiniˇ Fidiéeˇ, jo̱ lajo̱guɨbaꞌ quɨ́ꞌˉ jmɨɨ˜ e niꞌíingˉ dseeˉ quiáꞌrˉ. 48 Jo̱ ꞌnʉ́bꞌˋ nɨcañíiˉnaꞌ jaléꞌˋ e nɨcalɨ́nˉn. 49 Jo̱ jnea˜ nicuǿøˆø ꞌnʉ́ꞌˋ e cajíngꞌˉ Tiquiéˆe lamɨ˜ jéengˊguɨ e nicuǿꞌrˉ ꞌnʉ́ꞌˋ, dsʉꞌ fɨˊ Jerusalén labɨ ꞌnéˉ já̱ˆnaꞌ cartɨˊ niꞌíingꞌ˜naꞌ e Jmɨguíˋ ꞌgøngꞌˊ quiáꞌˉ Fidiéeˇ e jáaˊ fɨˊ ñifɨ́ˉ, jo̱ e jo̱b e nijmɨcó̱o̱ꞌ˜ ꞌnʉ́ꞌˋ lata˜.\n50 Jo̱ mɨ˜ cangɨ́ˋ jo̱, cajéengˋ Jesús i̱ dseaˋ quiáꞌrˉ do fɨˊ caluuˇ fɨɨˋ Jerusalén, jo̱ cangolíiñˉ fɨˊ co̱o̱ˋ lɨ˜ siiˋ Betania. Jo̱ mɨ˜ caguilíiñˉ fɨˊ jo̱, jo̱ caséeˋ Jesús guóorˋ fɨˊ yʉ́ꞌˆ jo̱ lajo̱b cataiñꞌˉ güeaꞌˆ i̱ dseaˋ quiáꞌrˉ do. 51 Jo̱ lajeeˇ guiꞌnáꞌˆbɨ táiñꞌˊ güeaꞌˆ i̱ dseaˋ quiáꞌrˉ do, mɨ˜ canaaiñˋ soorˋ fɨˊ yʉ́ꞌˆ e cangáiñꞌˉ fɨˊ ñifɨ́ˉ. 52 Jo̱ dsʉꞌ lajaléngꞌˋ i̱ dseaˋ guijángˋ do caquɨmꞌˉtu̱r fɨˊ Jerusalén mɨ˜ cangoyúungꞌ˜ e cajmiféiñꞌˊ dseaˋ do, jo̱ dsíngꞌˉ iáangˋ dsíirˊ cangolíiñˋ. 53 Jo̱ mɨ˜ cangɨ́ˋ jo̱, sojiébꞌˊ nɨteáaiñꞌˇ fɨˊ dsíiˊ sɨnʉ́ʉˆ guáꞌˉ e jmiféiñꞌˊ Fidiéeˇ.\nJo̱ lanab jí̱i̱ꞌ˜ lɨ́ɨˊ júuˆ e cajmeꞌˊ Lucas.


D'ar Gwener 12 a viz Genver e vo dalc'het tantad gant sapr Nedeleg. - Ti ar Vro Kawan\nSkuizhder ar boliserien 'oa o vanifestiñ hiziv, raktres Ti ar Vro Landerne-Daoulaz, tantad e Kawan : sed aze keleier ar Meurzh 9 a viz Genver.\nRe zo re ! Skuizh-marv eo poliserien ar vro. 50 anezhe oa o vanifestiñ da greisteiz dirak komiserdi Kemper, evel e pep lec'h e Bro C'hall. Dominik, bet poliser e-pad 30 vloaz a lâr deomp perak er c'heleier-mañ.\nKeloù mat evit brezhonegerien Bro Leon !\nUr raktres digeriñ un Ti ar vro Landerne Daoulaz zo. Fellout a ra d'ar gevredigezh bodañ ar vrezhonegerien e-barzh ul lec'h nemetken.\nPetra ober gant e wezenn-sapr !\nEchu Nedeleg ha kregiñ a ra da vezañ tristik sur mat... E Kawan e Bro Dreger 'vo aozet un tantad digwener. Ar pal eo evel-just en em gavout ha tremen ur prantad plijus asambles.


Pajenn:Riou - Brec hilllien.djvu/3 - Wikimammenn\nPajenn:Riou - Brec hilllien.djvu/3\nleinou, ha, beb ar mare, eun trouz skiltr, drask, torr, reg ha kren-douar.\n— Tec’het a rit, emeza ; gwell eo tec’het eget mervel... Ouspenn en eun emgann oun bet... gwelet em eus izili ar Vretonned o koueza a-dammou. Ar re-ze ne ouient ket petra eo kila. Ar vuhez he deus talvoudegez. Tec’hit. E dounder eur gamboullenn\nAdtapet diwar « https://br.wikisource.org/w/index.php?title=Pajenn:Riou_-_Brec_hilllien.djvu/3&oldid=143049 »


Liviou al livour bihan - Belgique Loisirs\nAccueil Jeunesse Albums Liviou al livour bihan\nNe veze gaelet nemet a liv ruz gant al Livour Bihan pa ne veze gwelet tra ebet gant tud all. Santout a rae e don e galon e tlefe bezañ gouleier all. Mont a reas neuze war-glask livioù, evel ma ya reoù all war-glask aour... Adalek 6 vloazh Trist-kenañ e oa al Livour Bihan. Abaoe meur a vloavezh e veze o livañ, evel ma tenne e anal, taolennoù gant e holl galon. Ruz e oant atav avat. Ruz e oa ar c'houmoul, ruz an oabl glas, ruz ar geot glas... En savoir plus\nRéférence : 9782371331877\nNe veze gaelet nemet a liv ruz gant al Livour Bihan pa ne veze gwelet tra ebet gant tud all. Santout a rae e don e galon e tlefe bezañ gouleier all. Mont a reas neuze war-glask livioù, evel ma ya reoù all war-glask aour... Adalek 6 vloazh Trist-kenañ e oa al Livour Bihan. Abaoe meur a vloavezh e veze o livañ, evel ma tenne e anal, taolennoù gant e holl galon. Ruz e oant atav avat. Ruz e oa ar c'houmoul, ruz an oabl glas, ruz ar geot glas...\nEvaluations (0) Liviou al livour bihan Guy Allix - Pointill


Yann Postig | Daskor\nDanevelloù a Vreizh\nAdrien de Carné (1854-1943)\nParis, Ti ar wenanenn aour, 1922\nPedomp, kristenien, pedomp evit ar re varv. Breizhiz a gar o zud aet d’an Anaon. Pedomp evit o eneoù war an douar m’emañ o c’horfoù keizh o kousket dindanañ. Kannadez ar goañv, da lavaret eo Gouel an holl sent a zegas, dreist-holl, da bep hini, soñj eus an dud tremenet.\nE-pad an nozvezh-se kristenien, e-pad an nozvezh-se hepken, an Aotroù Doue a blij gantañ lezel an Anaon da vont d’an ti m’o deus karet ennañ, d’ar vro m’o deus bevet enni, d’al lec’hioù m’o deus labouret start enno.\nBez ez eus, e-pad an nozvezh-se, e kement ti a zo, ken alies a zen marv hag a zen bev ; war an hentoù ken alies a zen marv hag a zelienn velenet ; war an aodoù, ken alies a zen marv hag a labous-aod e toulloù ar c’herreg.\nHa setu perak, a-hed an nozvezh-se, e pep ti, an daol a zo gwisket. Bez ez eus gouloù warni ; bez ez eus un tantad mat a dan en oaled. Evel-se ar re varv keizh a c’hell debriñ un tamm boued ha tommañ o izili krommet gant yenienn ar beredoù.\nEn nozvezh-se an daol a oa gwisket hag an tan a flamme kaer e pep ti, ya, e pep ti, nemet e ti Yann Postig.\nYann en devoa tremenet an devezh ’hed-da-hed, o tañsal e-pad an ofisoù, oc’h evañ e-pad an oferenn, o c’hoari gant martoloded.\nChom a reas da ganañ, da c’hoari ha da evañ, hep soñj ebet da vont d’ar gêr, ken na vije war-dro hanternoz anezhi.\nAr re all, pa voent skuizh gant ar pec’hed, a yeas kuit, ha Yann, neuze, a zeuas dezhañ, ivez, ar c’hoant da zistreiñ d’ar gêr. Dilezel a reas an davarn, ken kreñv ha ken yac’h evel ma’z oa a-raok mont enni. Hennezh a oa e gorf ken kalet hag an dir evit ar blijadur.\nLaouen gant ar banneoù, e kane o tilezel an davarn, e kane o tilezel kêr, e kane o vont gant e hent.\nTremen a reas e-tal ar C’halvar, hep tennañ e dog, allaz ! Tremen a reas dirak an Aotroù Doue, allaz ! hep mont da vut.\nEz en em gav, erfin, gant ur groazhent. Daou hent zo aze, ma’z eer d’e di ganto. Ar salver, war e groaz, a zifenn diwar laez an hent hiroc’h. An hini berroc’h, avat, ar re varv hen darempred. Kalz tud, o vont gantañ e-pad an noz, o deus gwelet meur a dra na gomzer anezho nemet pa vezer tost d’ul lec’h santel.\nMet Yann n’en deus aon rak netra hag ez eus, en e greiz, ur galon maen. Marvet eo e vamm ha kanet en deus ; marvet eo e c’hwreg ha dañset en deus.\nMont a ra gant an hent berroc’h, o lakaat e votoù koad da drouzal ouzh mein an hent.\nDu-pod eo an noz, an delioù a red, kaset gant an avel ; ar broustoù a gren gant un trouz spontus, ha kammedoù Yann a dregern evel re ul langouineg.\nHa Yann a gerzh dalc’hmat, o kanañ atav, o c’hoapaat atav.\nO tremen e-tal ar maner kozh ar wiblenn a lavar :\n« Distro, Yann, distro. »\nHa Yann a gendalc’h gant e hent.\nPa zegouezh gant al lamm dour, an dour a hiboud :\n« Na dremen ket, Yann, na dremen ket ! »\nLakaat a ra e dreid war ar vein kompezet gant ar stêr hag he zreuziñ.\nO vezañ en em gavet gant an dervenn gozh, an aval a lavar, o froumal er skourroù :\n« Chom amañ, Yann, chom amañ ! »\nYann avat a sko, war ar wezenn, gant e vazh, hag a dremen.\nE teu, erfin, e traonienn ar re varv. Kleier teir barrez a sko taol hanternoz. Yann a gan hag a grog da c’hwibanat ton Marionig.\nMet endra ma c’hwiban, e klev trouz ur c’harr o tont davetañ, ur ballenn gañv ouzh o c’holeiñ.\nKarr ar c’horfoù marv eo, warnañ ur ballenn zu ha daou varc’h du ouzh e gas. Emañ an Ankoù war skabell ar c’harr, o lakaat e skourjez da strakal, hag o lavaret hep ehan :\n« Distro pe me az troio ! Distro pe me az troio ! »\nYann hep aon ebet, a ro dezhañ frankiz da dremen.\n– Petra ’rez te amañ, dre an hentoù, ken diwezhad ?\n– Krapañ, ha dont rust.\n– Ha da belec’h ez ez ’ta, Ankoù, ma’z eus kement a vall ganez ?\n– Mont a ran da gerc’hat an hini marv a gomz hag a gerzh evit c’hoazh ; mont a ran da gerc’hat Yann Postig.\nYann a ziroll da c’hoarzhin, hag a gendalc’h gant e hent.\nNeuze e wel div vaouez wenn o tisplegañ lien war ar broustoù.\n– Petra deoc’h bezañ ken diwezhad er foenneg va merc’hedigoù koant ?\n– Emaomp o walc’hiñ, o sec’hañ, o c’hwriat, eme ar gentañ.\n– Emaomp o walc’hiñ, o sec’hañ, o c’hwriat, eme an eil.\n– O walc’hiñ petra, o c’hwriat petra, merc’hed koant ?\n– Liñser an hini marv a gomz hag a gerzh evit c’hoazh, liñser Yann Postig.\nYann a c’hoarzh ’leizh e gof hag a ya pelloc’h.\nHa klevet a ra golvizhier ar c’hannerezed-noz o tegerniñ war vein an douet ; o gwelet a ra, o unan, dizale, o walc’hiñ, en ur ganañ o diskan klemmus :\nKen na zeuy kristen salver\nRet eo gwalc’hiñ hol liñser\nDindan an erc’h hag an aer.\n’Dal ma welont ar paotr, e teuont holl en ur red, o kinnig dezhañ o liñserioù hag o c’houlenn digantañ o gwaskañ da lakaat an dour da vont kuit diouto.\nLakaat a ra Yann, neuze, e vazh a-gostez, ha kemeret penn al liñser a ginnig dezhañ unan eus ar merc’hed marv ; teurel a ra evezh da waskañ en hevelep tu ganti, rak, her gouzout a ra, n’eus tro all ebet evit na vijed ket lazhet.\nEndra ma tro al liñser er c’hiz-se, setu kannerezed all o tont en-dro dezhañ ha Yann oc’h anaout e vamm, e c’hwreg hag e c’hoarezed, an holl o youc’hal :\nMil mallozh d’an hini a ankounac’ha ar re varv ! Mil mallozh d’an hini a lez anezho hep pedennoù ! Mil mallozh d’an hini a lez e dud da zeviñ er purgator.\nHag i da hejañ o blev dispak en ur c’houdrouz anezhañ, hag a-dreuz d’an draonienn, d’al lanneier ha d’ar c’hoadoù, a bep tu, mouezhioù a sav, o krial :\n« Mil mallozh ! Mil mallozh ! »\nYann, er-maez anezhañ e-unan, spontet evel ma’z eo, a grog da waskañ d’an tu all. Al liñser a start e zaouarn ha Yann a gouezh, lazhet-mik gant divrec’h kalet ar gannerez.\nO tremen dre eno da c’houloù-deiz, he fodad laezh livrizh war he skoaz, ur plac’h yaouank a welas Yann da c’hourvez war vein glas an douet. Kavout a reas dezhi en doa, ar gwin ardant, her pilet eno ; tostaat a reas, ur vroennenn ganti, d’hen dihunañ. O welet e chome atav diflach, ar plac’hig a grogas aon ganti hag ez eas prim d’ar gêriadenn da c’houlenn skoazell.\nSavet e oe ar c’horf ha lakaet war ur c’harr sachet gant ejened, ha douget d’ar gêr.\nHogen ar gouloù benniget a varve, dalc’hmat, en-dro d’an arched ar pezh a roas da c’houzout d’an holl e oa, Yann, kouezhet en ifern da viken.\nRak-se korf Yann Postig a oe douaret dindan an diribign maen, er-maez eus ar vered.\nPedomp evit hon tud varv !\nBook traversal links for Yann Postig


hent-karr - Wikeriadur\nGer kevrennek savet diwar an daou anv-kadarn hent ha karr\nhent-karr /hẽnˈkɑːr/ gourel (liester : hentoù-karr, hentoù-kirri)\nJob ha Lom a zigoras ar gloued kentañ, a gemeras an hent-karr, a lammas dreist ar c'hleuz, a heulias ar wenodenn hag a zegouezhas e Karreg-al-Louarn. — (Jakez Riou, An Ti Satanazet, Skridoù Breizh, 1944, p. 40.)\nSeza gozh, diwar doull he dor, a glevas trouz kammedoù Klaoda ha Yona, an amezeien, o pellaat war an hent-karr. — (Jakez Konan, NOZ AR PELLGENT, Al Liamm niv. 65, Du-Kerzu 1957, p. 9.)\nRivanon a sellas en-dro dezhañ ha ne welas hent-karr e nep lec'h. — (Jakez Riou, Geotenn ar Werc'hez ha danevelloù all, Al Liamm, 1957, p. 63.)\nAn hent-karr n'a ket pelloc'h. — (Jules Gros, Le trésor du breton parlé Deuxième Partie, 1970, p. 215.)\nOde en ur c'hleuz a dalvez d'ar c'hirri pe d'an traktorioù da vont en ur park\ngalleg : chemin pour les charrettes (fr)\nAdtapet diwar « https://br.wiktionary.org/w/index.php?title=hent-karr&oldid=315381 »\nDernière modification le 18 Mae 2021, à 12:55\nKemmoù diwezhañ degaset d'ar bajenn-mañ d'an 18 Mae 2021, da 12:55.


Clément Janequin, ganet e Châtellerault e-tro 1485 ha marvet e Pariz e 1558, a oa ur beleg hag ur sonaozour gall.\nKanañ a rae Janequin en ul laz-kanañ. Ur wech beleget, e labouras dindan urzhioù Jean de Foix, eskob Bourdel. Dont a reas da vezañ mestr-chapel Iliz-Veur Angers adalek 1534 betek 1537 ha person parrezioù 'zo en Anjev. Mont a reas da Bariz e 1549, dont a reas da vezañ chapalan ha muziker dug Guise.\nDont a reas da vezañ ur mailh war ar c'hanaouennoù enne meur a vouezh. Sevel a reas teir oferenn, enno Missa super ha La Bataille, motedoù (congregati sunt da skouer), levrioù gant salmoù kempennet, kanaouennoù speredel, oberennoù gant mouezhioù e-leizh ha kanaouennoù kozh, en o zouez La Chasse, Le Chant des oiseaux, Les Cris de Paris ha La Guerre pe La Bataille de Marignan. Embannet ez eus bet lod eus e ganaouennoù etre 1520 ha 1540 gant Pierre Attaignant.\nHiziv c'hoazh e chom prizet oberennoù Janequin, hag int kozh . La Guerre, kanet gant The King's Singers, a zo bet adkemeret e-barzh film Gus Van Sant: Last Days.\nAdtapet diwar « https://br.wikipedia.org/w/index.php?title=Clément_Janequin&oldid=1688696 »\nDernière modification le 15 C'hwe 2016, à 18:00\nKemmoù diwezhañ degaset d'ar bajenn-mañ d'an 15 C'hwe 2016, da 18:00.